text:
ICANDELO 8
Xa Kufika Amaxesha Obunzima
“Niyaphuphuma yimihlali, nangona okwethutyana ngoku, ukuba kumele kube njalo, nisiva ubuhlungu ngenxa yezilingo ezahlukahlukeneyo.”—1 Petros 1:6
Nangona nizama kangangoko ukuba nomtshato owonwabileyo, ngamanye amaxesha kwenzeka izinto ezinokwenza kube nzima ngani ukonwaba. (INtshumayeli 9:11) Ngothando uThixo uyasinika uncedo xa kuvela iingxaki. Ukuba ulandela la macebiso eBhayibhile alandelayo, wena nentsapho yakho niya kukwazi ukunyamezela nkqu nezona ngxaki zinzima.
1 THEMBELANI NGOYEHOVA
OKO KUFUNDISWA YIBHAYIBHILE: “Liphoseni kuye lonke ixhala lenu, kuba unikhathalele.” (1 Petros 5:7) Ningaze nilibale ukuba iingxaki zenu azibangelwa nguThixo. (Yakobi 1:13) Kodwa ukuba nisondela kuye uya kuninceda. (Isaya 41:10) “Phalazani intliziyo yenu phambi kwakhe.”—INdumiso 62:8.
Niya kuthuthuzeleka naxa nifunda iBhayibhile yonke imihla. Niya kutsho niyibone indlela uYehova ‘athuthuzela ngayo kuyo yonke imbandezelo.’ (2 Korinte 1:3, 4; Roma 15:4) Uthembisa ukuninika ‘uxolo lwakhe olungaphaya kokuqonda.’—Filipi 4:6, 7, 13.
OKO UNOKUKWENZA:
Celani uncedo kuYehova ngomthandazo ukuze nizole nize nikwazi ukufumana isicombululo
Phindani nihlolisise onke amacebo enicinga ngawo nize nikhethe elona libonakala lilungile
2 KHATHALELA WENA NENTSAPHO YAKHO
OKO KUFUNDISWA YIBHAYIBHILE: “Intliziyo yoqondayo izuza ukwazi, nendlebe yezilumko ifuna ukufumana ukwazi.” (IMizekeliso 18:15) Yazi yonke into ngentsapho yakho. Zama ukuqonda ukuba yintoni efunwa lilungu ngalinye lentsapho. Ncokola nabo. Bamamele.—IMizekeliso 20:5.
Kuthekani xa kusifa ilungu lentsapho? Sukoyika ukuphalaz’ imbilini yakho. Ukhumbule kaloku ukuba zakha ‘zathi waxa iinyembezi nakuYesu.’ (Yohane 11:35; INtshumayeli 3:4) Ukuphumla nokulala ngokwaneleyo nako kubalulekile. (INtshumayeli 4:6) Loo nto iya kwenza kungabikho nzima kangako ukunyamezela imeko ebuhlungu.
OKO UNOKUKWENZA:
Kuqhele ukuncokola nentsapho yakho kwangoku kungekaveli ngxaki. Kuya kuba lula ngayo ukuncokola nawe naxa sele kuvele ingxaki
Buza nakwabanye abakhe mhlawumbi banengxaki efanayo
3 FUNA UNCEDO
OKO KUFUNDISWA YIBHAYIBHILE: “Iqabane lokwenyaniso lithanda ngamaxesha onke, yaye lingumzalwana ozalelwe ixesha lokubandezeleka.” (IMizekeliso 17:17) Abahlobo bakho bafuna ukukunceda, kodwa basenokungazi ukuba baqale ngaphi. Sukonqena ukubaxelela eyona nto uyifunayo. (IMizekeliso 12:25) Kwakhona, funa uncedo lweZibhalo kwabo bayiqondayo iBhayibhile. Uncedo abaza kukunika lona olusekelwe eBhayibhileni luya kukunceda.—Yakobi 5:14.
Uncedo uya kulufumana xa uzidibanisa nabantu abanokholo kuThixo nabamthembayo. Uya kutsho uthuthuzeleke nawe xa unceda abo bafuna ukhuthazo. Kholwani xa ninonke kuYehova nakumathemba akhe. Hlala uxakeke kukunceda abo badinga uncedo yaye ungazikhethi kwabo bakuthandayo nabakukhathaleleyo—IMizekeliso 18:1; 1 Korinte 15:58.
OKO UNOKUKWENZA:
Thetha nomhlobo osenyongweni uze umvumele akuncede
Chaza izinto ofuna uncedo kuzo unyanisekile


c: text/html

text:
Indlela kukhupha ngokupheleleyo Rikoooo add-on?Zonke add-Izongezelelo ukusuka Rikoooo singamiswa RPM ngendlela enye:
Oku kusebenza kwi Windows Vista, 7, 8 kunye 10.
Kwi desktop, nqakraza kwi « Menu Qala », Ngoko« zonke iinkqubo »Kwaye uye« Rikoooo Izongezelelo »
eneenkcukacha. Xa unqakraza kuyo, uza kufumana uluhlu Izongezelelo oye ezifakwe kwi computer yakho. Ngoku, nje
kufuneka ukhethe lowo ufuna kukhupha.
Enye indlela, ukusuka Iphaneli yokulawula of Windows ukhetha Iinkqubo Iimpawu ngoku ubona uluhlu zonke iinkqubo zakho efakiweyo, khetha leyo ufuna kukhupha.
NgeCawa Agasti 09

robotstxt: allowed

filter: keep


text:
Tsepiso Sathie Nzayo, Honours student, Rhodes University,School of Languages: African Language Studies
P O Box 94, GRAHAMSTOWN,6139. Email: mbuzobuciko@gmail.com Cell: 0739661583
3rd S.E.K Mqhayi National Language Conference
Walter Sisulu University (Potsdam Campus)
29-30 September 2011
Isicatshulwa/ isishwankathelo
Phambi kokuba ndingene emxholweni kubalulekile ukuba ndithi gqabagqaba ngembali yelizwe, imvelaphi yalo kwakunye nemeko ekuyiyo ingakumbi xa kubhekiselwe kwiilwimi. UMzantsi Afrika, njengalo naliphi na ilizwe elinabemi abahlukeneyo ngokwenkcubeko, inkolo, amasiko, iilwimi, nelinembali yengcinezelo yobukoloniyali, ulwimi yeyona nto ithi inikwe ingqwalasela yaye ikwayiyo ethi ixoxwe okanye ibandakanye iingxoxo ezingapheliyo ezifana nemiba yezoqoqosho, ezentlalo kwakunye, nezopolitiko. UMzantsi Afrika lilizwe elenziwe zizizwana ezithetha iilwimi ezahlukeneyo, zili-9 iilwimi zomthonyama eMzantsi Afrika kodwa sisiNgesi esisetyenziswa kwiindawo nakwizinto zonke zaseburhulumenteni. Ikwasiso ke nesisetyenziswa kakhulu kunxibelelwano nakwimidiya (imithombo yeendaba), endingabalula amaphepha-ndaba, umabonakude kwakunye noo nomathotholo. IsiNgesi ikwasiso esisetyenziswa njengolwimi lonxibelelwano ngokubanzi kwihlabathi jikelele
Nangona siyazi into yokuba kunyanzelekile ukuba iilwimi zesiNtu zifumane okanye zisetyenziswe ngokulinganayo okanye ngendlela esisetyenziswa ngayo isiNgesi, kuba kaloku sise-Afrika, loo nto ithetha ukuba iilwimi zethu zesiNtu kumele zisetyenziswe ukwenzela sizokwazi ukugcina amasiko nenkcubeko. Okubaluleke nangakumbi, kufanele ukuba iilwimi zesiNtu zisetyenziswe ukwenzela ukuba abo ziziilwimi zeenkobe kubo bakwazi ukuzuza ngazo. Kodwa ke, nangona siyazi loo nto kwaye nemigaqo-ngqubo egunyazisa oko ikhona, kunzima ukuba mayenzeke, kuba ubungangamsha besiNgesi abunantanga.
Indlela olusetyenziswa ngayo ulwimi lweenkobe kweli xesha siphila kulo, ayixolisi konke konke. Bambalwa abantu abalusebenzisayo yaye balusebenzisa manqapha-nqapha. Kumaxesha amaninzi abenzi ngokuthanda, ngoko kukungqongophala kwesigama. OkaFinch (1969:5) uyavumelana nengcamango yokuba illwimi zisebenza ngendlela eyahlukeneyo, ziyakhula ukwenzela zikhulise imfuno yabantu abazisebenzisayo, ziyatshintsha kodwa xa kunyanyezelekile. Olutshintsho lungenzeka ngesiquphe xa kukho imfuneko yoko. Umzekelo, amazwe athe afumana ukuzimela kuleminyaka idlulileyo asebenzisa iilwimi ebezifudula zisetyenziswa ligcuntswana labantu, kwezo lwimi singabalula ukusetyenziswa kwazo kwizifundo kwakunye namasebe afana nezomthetho, ezopolitiki kunye nezonxulumano. UMzansi Afrika lelinye laloo mazwe. Kwimeko ezifana nezi luninzi uboleko olwenziwayo kwezinye iilwimi. Indlela ethi sibunjwe ngayo isigama eso iyaphenjelelwa koku.
Ukusetyenziswa kwelwimi lweenkobe kuxhomekeke kwiimeko ezifana nezi zikhankanywe ngasentla. Ukutshitsha kwezoqoqosho kuba negalelo elikhulu. Ulwimi zezinye zezixhobo ezisetyenziswayo ekuqinisekiseni ukuba amandla nobungangamsha belizwe okanye abantu abathile buqhubela phambili. Lo nto ke ithetha lukhulu malunga nendlela ekuyiyo ke apha eMzantsi Afrika nakumanye amazwe. Umzekelo, iDyunivesithi iRhodes, iseRhini, eMpuma Koloni. Abantu abaninzi bathetha isiXhosa, kodwa kusenzima ukuba isiXhosa sinikwe isidima esisifaneleyo.
Ulwimi lweenkobe kuqoqosho lwehlabathi olutshintshayo
Phambi kokuba ndingene emxholweni kubalulekile ukuba ndithi gqabagqaba ngembali yelizwe, imvelaphi yalo kwakunye nemeko ekuyiyo ingakumbi xa kubhekiselwe kwiilwimi. UMzantsi Afrika, njengalo naliphi na ilizwe elinabemi abahlukeneyo ngokwenkcubeko, inkolo, amasiko, iilwimi, nelinembali yengcinezelo yobukoloniyali, ulwimi yeyona nto ithi inikwe ingqwalasela yaye ikwayiyo ethi ixoxwe okanye ibandakanye iingxoxo ezingapheliyo ezifana nemiba yezoqoqosho, ezentlalo kwakunye, nezopolitiko. Unobangela kukuba ulwimi lulo umntu akha ingqiqo ngalo yaye luyakhuthaza ukuba ubani athathe inxaxheba ngokupheleleyo kwizinto ngezinto ezingakhuthaza ukuphucuka kwezentlalo, kwezoqoqosho, njl njl. UMzantsi Afrika lilizwe elenziwe zizizwana ezithetha iilwimi ezahlukeneyo, zili-9 iilwimi zomthonyama eMzantsi Afrika kodwa sisiNgesi esisetyenziswa kwiindawo nakwizinto zonke zaseburhulumenteni. Ikwasiso ke nesisetyenziswa kakhulu kunxibelelwano nakwimidiya (imithombo yeendaba), endingabalula amaphepha-ndaba, umabonakude kwakunye noo nomathotholo. IsiNgesi ikwasiso esisetyenziswa njengolwimi lonxibelelwano ngokubanzi kwihlabathi jikelele
Ndikubona kubalulekile ukuba ndiphinde ndibethe koozelekazi ndicacise umxholo. U Adegbola, xa ebhekisa kunxibelelwano lwehlabathi, uyacacisa ukuba abantu abaninzi xa bechaza ukuba yintoni unxibelelwano lwehlabathi basebenzisa indlela ezahlukeneyo. Kodwa eyona ibalaseleyo inkcazelo kukuba iGlobalization kuxa imeko okanye umba othile ungekho kwilizwe elinye kuphela kodwa uchaphazela amazwe amaninzi ehlabathini. Lo mba unokuba ubhekisa kwinkcubeko, ushishino okanye uqoqosho (Adegbola, 2006:3).
Ifuthe lweGlobalisation luyabonakala ingakumbi kwindlela elusetyenziswa ngayo ulwimi. Kubalulekile ukuba siwuphawule umahluko phakathi kolwimi lwasekhaya kwakunye nolwimi lweenkobe. Ulwimi lweenkobe,- lulwimi oluthethwa sisizwe okanye uhlanga oluthile. Lulwimi lwaloo ndawo yaye luthethwa zizizukulwana ngezizukulwana. Umzekelo isiXhosa lulwimi lweenkobe kumaXhosa. Ulwimi lwasekhaya lona lulwimi athi ubani alusebenzise umhla nezolo. Lulo alusebenzisayo xa enxibelelana nabanye abantu. Abantu bayathanda ukubhideka. Ubani uyakwazi ukuba ulwimi lwakhe lasekhaya ibe lolunye ulwimi ngenxa yefuthe olunokubangelwa zezopolitiko, ezoqoqosho okanye imfundo. Umzekelo, akunqabanga ufubona umntwana onegama lesiXhosa, ozalwa ngabaXhosa, kodwa ulwimi lakhe lokuqala ingabi siso isiXhosa..
Ulwimi lweenkobe alunandima inkulu luyidlalayo kwimeko yezoqoqosho etshintshayo. Ifuthe lezopolitiko nelezomnotho linendima enkulu eliyidlalayo ekucinezelekeni kolwimi lweenkobe. Xa kuthethwa nge-Afrika, abantu bashiyeka benomfanekiso ombi kuba akukho nto intle ithethwayo ngayo. UDjite (2008:8) wondlala ngelokuba, kubantu baseNtshona yonke into ebhekisele kwilizwekazi i-Afrika iyingxaki, ukususela kwezopolitiko, ezoqoqosho kwakunye neelwimi, ingakumbi kuphuhliso lweelwimi. Kwixesha lonxibelelwano lwehlabathi, ayiginyisi mathe into yokufumanisa ukuba kusekho abantu abasenengxaki okanye abangaluniki ngqalelo ulwimi lweenkobe, uphuhliso lona ke ayiphathwa eyalo. Kuye kube nzima ngokugqithisileyo ukuthetha ngomgaqo-kqubo weelwimi omayelana neelwimi apha e-Afrika.
kutheni kunjalo ?,- Izizathu zininzi, kodwa zimbalwa eziza kukhankanywa. Okokuqala ilwimi ezithethwayo e-Afrika zininzi. Ngoko ke loo nto yenza kube nzima ukukhetha ulwimi olunokuthi lusetyenziswe. Umzekelo eMzantsi Afrika, zingaphezu kumashumi amabini anesihlanu iilwimi ezithethwayo, kodwa ezaseburhulumenteni, zilishumi elinambini xa sidibanisa nolwimi lwezandla. UDjite (2008:28) ucacisa ngelithi, eyona ndlela abazithethelela ngayo abacwangcisi-lwimi ekukhabeleni ulwimi lweenkobe ngaphandle, kungcono bagcine iilwimi zaseNtshona kumanqanaba aphezulu (afana nobuchwepheshe, ezemfundo kwakunye naseburhulumenteni) ngelinge lokunqanda imfazwe yobuhlanga phakathi kwezizwe ezineelwimi ezahlukeneyo.
Okwesibini, kulwimi lweenkobe sinqabile isigama, ngoko ke loo nto yenza kube nzima ukuba lusetyenziswe kwezorhwebo. Ulwimi lolunye lwezixhobo ezisetyenziswayo ekuqinisekiseni ukuba amandla nobungangamsha belizwe okanye abantu buyagcinwa. Yiloo nto kumazwe amaninzi ase-Afrika, ingakumbi anembali yeengcinezelo yobukoloniyali, sizakufumanisa ukuba isiNgesi, isiFrentshi kwakunye nesiJamani zezona lwimi zisetyenziswayo kwimicimbi yaseburhulumenteni, kwezemfundo nakwezoqoqosho, iindawo ezithi zibonakalise ukuxatyiswa kolwimi ngabantu balo nabantetho zizezinye. (Djite, 2008:8-10).
Ezi zimvo zikhankanywe ngasentla, zibangela abantu ukuba bangakwazi ukuxhamla nokuthatha inxaxheba kwezoqoqosho nezophuhliso, UWebb noSambo (2000:5-6) bayachaza ukuba eMzantsi Afrika mininzi imingeni ejongene nelwimi, nangona kunjalo kugxininiswa kwezi zintathu zilandelayo.
1.Ukuthintelwa ekufumaneni ulwazi kwakunye nobuchule
Uninzi lwabantu alufundanga apha eMzantsi Afrika. Nabo bafundileyo abafundanga kuyaphi ngoku ke kuba nzima ukufumana ulwazi ngolwimi lwasemzini. Ukuba bangafundiswa ngolwimi lweenkobe, umahluko ungakhona. Kumanye amaxesha, abazali banalo igalelo ekucinezeleni ulwimi lweenkobe. Kumaxesha amaninizi abafuni abantwana babo bafundiswe ngolwimi lweenkobe, bafuna ukuba bafunde isiNgesi. Unobangela wokuba imithombo yeendaba nazo zonke ezinye izinto zibonisa ukuba ukuze ubani ‘aphucuke’ kufuneka abe kanti uthetha isiNgesi. Kona oko kuyinyani- kodwa ke isingesi asinguye wonke ubani ofikelelayo kuso nangona sinqweneleka (Alexander, 2005). Isiphumo soku kukuba abantu abantetho ingesiso isiNgesi bayavaleleka ukufumana amathuba okuthatha inxaxheba ngokufezekileyo (umz. kwezemfundo, kwezoqoqosho) ngoba ulwimi lwesiNgesi abafikeleli kwezi ndawo ngalo kwaye ulwimi lwabo lweenkobe aluthathelwa ngqalelo kuzo.
2. Ukungasebenzi kakuhle nokungabi namveliso emsebenzini
UMzantsi Afrika lelinye lamazwe apho impawu zokungalingani phakathi kwabantu abahluphekileyo kunye nezityebi zicacileyo. Zininzi izizathu ezibangela oku. Kumaxesha amaninzi isiNgesi siso esisetyenziswayo kwiindawo zempangelo. Abantu abaninzi abakwazi ukuthatha inxaxheba emsebenzini kuba ulwimi olusetyenziswayo, isiNgesi, lubavalela ngaphandle. Ukuba i-Afrika ifuna ukuphuhla kufuneka iilwimi zesiNtu zibe yinxalenye yezoqoqosho, kungenjalo kusezokuba imingeni nokucinezeleka kwelwimi leenkobe.
3.Ukungalingani ekuthatheni inxaxheba kwezopolitiko.
Ulwimi eMzantsi Afrika yayi sesinye sezixhobo esisetyenziswayo ekucalucaluleni nasekuxhaphazeni abantu. Iilwimi zesiNtu bezifudula zithathwa njengezingenakuma ngokufanayo nesiNgesi kwezemfundo, kwezepolitiki nakwezoqoqosho. Ibikwazizo nezisetyenziswa ekwakheni imida yeepolitiki nokwahlula izizwana ezintsundu zoMzantsi Afrika nezintetho zahlukileyo. Le nto kuthiwa yi ‘divide and rule’ kwezepolitiki Kaloku xa ulwimi lwabantu lungasetyenziswa, kusetyenziswa isiNgesi, abantu abaninzi abathathi nxaxheba kuba abakwazi ukuthetha isiNgesi.
Yintoni enokwenziwa ukukhusela nokukhulisa ulwimi lweenkobe ?
Ukuphuhliswa nokungatshabalali kolwimi lweenkobe kuxhomekeke ebantwini abazithethayo, kwakunye nasekusetyenzisweni komgaqo-nkqubo oncedisana namaziko ezemfundo. Ezi zilandelayo zizigqibo ekwaphunywa nazo kwinkomfa yezizwe ezimanyeneyo (2008)
- Ukuqinisekisa ilungelo lokunikezela imfundo ngolwimi lweenkobe kubantu abathetha olo lwimi.
- Ukunikezela ngemali kunye nezixhobo ezifunekayo ekugcineni nasekukhuliseni ulwimi lweenkobe, ingakumbi kwezemfundo.
- Ukuguqulelwa kwemithetho yelizwe kwakunye nemibhalo engundoqo yezopolitiko ukwenzeka bakwazi abantu ukuthatha inxaxheba.
- Ukusekwa kwenkqubo kunye namaphulo azotsala umdlala wabantu abadala nabantwana.
- Ukuqinisekisa ukuba ulwimi lweenkobe luyasetyenziswa ngabantu balo, ukwenzela lungatshabalali bakwazi ukulidlulisela kwisizukulwana esilandelayo.
- Ukunyusa isidima selwimi lweenkobe ngokuqinisekisa ukuba luyasetyenziswa kumanqanaba aphezulu, afana naseburhulumenteni nakumaziko emfundo aphakamileyo.
Loo nto ke ithetha ukuba kukho unxulumano phakwathi kolwimi, uphuhliso loluntu kwakunye nemfundo. Iilwimi zesiNtu zezona zisetyenziswayo apha e-Afrika, malunga ne-80 % yabantu apha eMzantsi Afrika ezisebenzisayo. Nangona kunjalo, abafumani thuba lokuthatha inxaxheba kwezemfundo, ezoqoqosho nakwezepolitiki. Ukuphuhliswa kolwimi lweenkobe kungavula ithuba lokuba abantu bakwazi ukuxhamla bekwadlala endima ekukhuliseni ezoqoqosho. Nangona apha ehlabathini isiNgesi ilelona lwimi longamileyo nolunobunganga. Maninzi amathuba avulelekileyo ukuba sisthathe kwihlabathi oko kuza kusikhulisa kwezoqoqosho.
UMqhayi ubhale ngokuphangaleleyo imibongo nezibongo, apho ebethetha ngezinto eziphangaleleyo. Ebekholise ukubhala ngembali nagezinye izihloko esingakhankanya kuzo, iNyani, iThemba, uThando kwakunye noBuntu nendlela yokuziphatha. Ebebalasele ngokuba yimbongi yomthonyama ethi idibanise amasiko nezithethe zakwaXhosa kwizibongo nemibongo yakhe. Umsebenzi wakhe ubungaqwalaseli ukuhlala nenkosi kuphela, ebekwazichaphazela nezepolitiki, ingakumbi emveni kokuba abaMhlophe bathi bathatha ulawulo lomhlaba wabaNtsundu. Ezi zizinto ezimenze wohluka waza waqaqamba kwezinye imbongi.
Ngoko ke nam ndiyakhuthaza ndibongoza ukuba singayeki ukubhala nokusebenzisa ulwimi lwethu. Ukwenza njalo ndihlab’umkhosi kubafundi abalapha abanqwenela nabanenjongo yokuqhubekeka kwizifundo zabo, ukuba benze uphando ngoncwadi lwesiXhosa. Ingaphezu kumakhulu amathandathu imibongo kwakunye nezincoko zikaMqhayi ezingazange zipapashwe. Uxanduva lokuba siveze imisebenzi yakhe luxhomekeke kuthi.
Iincwadi ezisetyenzisiweyo
- Djite, P.G. 2008. The sociolinguistics of development in Africa: Multilingual Matterss. Clevedon
- Egbhokare, F & Kolawole, C. 2006Globalization and the future of African languages. Ibadan, Nigeria : Ibadan Cultural Studies Group, Faculty of Arts, University of Ibadan
- Webb,V & Kembo-Sure. 2000. African voices: an introduction to the languages and linguistics of Africa. Oxford University Press: Oxford
- http://www.un.org/en/events/indigenousday/pdf/Factsheet_languages_FINAL.pdf


text:
Aninabo zinto kwinqwelo yakho yokuthengela.
Armati Product neZitya-
Armati owakho umzi imveliso naphakathi kunye square 10000 manzi 150 worker.We kujoliswe kuyo inkoliso isiphelo ophezulu kwimarike projekthi ezintlanu Iinkwenkwezi Hotel, kunye nendlela kakhulu kule lwabathengi market.Our ziquka Hotel and Interior ingcibi, ikontraka, umphuhlisi (ikakhulu kuphela umsebenzisi ), neyentengiso yona a priority.We wethu ukuphumeza imveliso JIT style.In 2015, imali yethu Chinese zorhwebo USD 12 yezigidi, kuba yonke ingeniso ishishini ngokuqinileyo ukuya kwizigidi 35 USD.
IINKCUKACHA Khangela ARMATI PRODUCT
Armati ukusebenzisa izinto kwibakala eliphezulu metal ekrwada, icandelo kwetephu elizweni (kwikhathiriji, libiza, ithumbu) kunye kusengaphambili ncam nobuchwepheshe, nto leyo eyenza imveliso Armati kwi iphezulu quality grade.The isiqulatho yobhedu kukwakheka ibrendi imveliso ngokubanzi 50 ukuba 53%, isixa elikhokelayo malunga 5% .Le elikhokelayo ukuthanda nokufumba igazi lomntu, beyiqhuba luvo, izintso kunye nezinye nokusetyenziswa imveliso problems.Armati impilo 62 # sobhedu, amacandelo ubhedu imalunga 61% -63%, umxholo ilothe 11.2%, siya kwenza nihlambe akhokele kumphezulu iinxalenye kwetephu amanzi ngaphakathi, ukuba kuya kubakho umonakalo umzimba kwetephu.
1)Hlamba linkqubo nokuhlupheka inkxalaboimpilo yabantu.
2) Armati ukusebenzisa yokungenisa 62 # lubhedu kwaye 3 # zinc intsila.
3) iCartridge egungxulwayo kunye Kerox yodongwe kunye neoPERL libiza.
4) Inkqubo Advance oyili kunye iPVD.


text:
- 24 years old
- Date of birth: Mar 21, 1988
- Date of passing: Dec 18, 2012
""Ndiyakukhumbula mtshan'am maxa onke kodwa NguThixo owazi konke asivaleki isithuba sakho kusapho lwethu lonke, Lala ngoxolo"
Kutsho U Dabawo wakho!"
"You may not be with us but we still feel your presence. Your Spirit lives within us. You will always be remembered. Mzala cousin."
""Malume, sohlala sikukhumbula ngakumbi ngamaxesha okuphelakonyaka , Lala ngoxolo Ntlane, Sukude, Mkhondwana, Thole lomthwakazi.......!!!Dabs"
"Vigilante, ndiyakukhumbula mntasekhaya...sendikhumbula nomane ndicelwa R2 :-)"
"Ingathi bekuyizolo.
Sisamane sithetha ngawe ngokungathi ubusandula ukuphuma ngomnyango.
Usasinceda lowo usandla sakhe singenakho ukusiphuncula kwihambo yethu yokudla ubomi.
Siyaziyolisa ngamaxesha ethu okonwaba nawe phezu kweli gada!"
"lala ngoxolo Ntlane,sukude,mkhondwana"
"Wanga umphefumlo wakho ungaphumla ngoxolo nangona kubuhlungu kakhulu xa ndicinga ngawe.Yanga uThixo angalipholisa inxeba elinzulu kum ngokumka kwakho, Ntlane elihle!"
"Lala ngo xolo mntlane, siyohlala sikukhumbula. Silungiselele indawo kwelo khaya."
"Lala ngoxolo."
"Iingcinga ngawe zisavuselela intlungu yokushiywa nguwe!"
"Amaxesha obumnandi angeze asithele ezingqondweni zethu. Ubukho bakho ezintliziyeni zethu abusayi kugutyungelwa nto. Sizanelisa ngelithi wayekhona uThixo ngalo mini yayisaziwa nguye, esekhona nakaloku nje ukuze aman' ukusiphulula iinduma. Hamba Ntlane elihle, Ntlang' entle!"
to visit this memorial:
Subscribe to receive e-mail notifications when others contribute to this memorial.
Have a suggestion for us?


text:
Chapter 21
1 Ke kaloku uSathana wesukela phezulu kumaSirayeli, waxhokonxa uDavide ukuba awabale amaSirayeli.
2 Wathi ke uDavide kuYowabhi nakubathetheli babantu, Khaniye, niwabale amaSirayeli, nithabathela eBher-shebha, nide nise kwaDan, nilizise kum, ndilazi inani lawo.
3 Wathi uYowabhi, UYehova makalongezelele inani labantu bakhe izihlandlo ezilikhulu, kunoko bangako; kodwa, nkosi yam, kumkani, abangabakhonzi benkosi yam bonke, yini na? Iyifunelani na le nto inkosi yam? Yini na ukuba iwazekise ityala amaSirayeli?
4 Laqinisela ilizwi lokumkani kuYowabhi. Waphuma ke uYowabhi, wahambahamba kumaSirayeli onke, weza eYerusalem.
5 UYowabhi wamnika ke uDavide inani lokubalwa kwabantu. AmaSirayeli onke aba sisigidi esinye esinamawaka alikhulu samadoda aphatha ikrele; namaYuda angamakhulu amane anamanci asixhenxe amawaka amadoda aphatha ikrele.
6 Ke abaLevi namaBhenjamin akawabalanga phakathi kwawo; ngokuba ilizwi lokumkani laye lilisikizi kuYowabhi.
7 Kwaba kubi emehlweni kaThixo ngenxa yale nto; wawohlwaya ke amaSirayeli.
8 Wathi uDavide kuThixo, Ndonile kunene ngale nto ndiyenzileyo; kaloku khawubukhwelelise ubugwenxa bomkhonzi wakho; ngokuba ndenze ubudenge obukhulu.
9 Wathetha uYehova kuGadi, imboni kaDavide, esithi,
10 Yiya uthethe kuDavide, uthi, Utsho uYehova ukuthi, Ndikubekela izinto ezintathu; zinyulele ibe nye kuzo, ndiyenze kuwe.
11 Waya ke uGadi kuDavide, wathi kuye, Utsho uYehova ukuthi, Zityumbele;
12 nokuba yiminyaka emithathu yendlala; nokuba ziinyanga ezintathu ugxothwa ziintshaba zakho, nekrele leentshaba zakho likufikela; nokuba yimihla emithathu yekrele likaYehova, nendyikitya yokufa ezweni, isithunywa sikaYehova sisonakalisa emimandleni yonke yakwaSirayeli. Kaloku ke, yenza ilizwi endolibuyisela kondithumileyo.
13 Wathi uDavide kuGadi, Ndididekile kunene; masendisiwa esandleni sikaYehova, ngokuba ininzi imfesane yakhe; mandingaweli esandleni somntu.
14 UYehova wathoba ke indyikitya yokufa kwaSirayeli; kwawa amashumi asixhenxe amawaka amadoda kwaSirayeli.
15 UThixo wathuma isithunywa eYerusalem, ukuba siyitshabalalise. Sakubona ukuba siyatshabalalisa, wabona uYehova, wazohlwaya ngenxa yobubi obo; wathi kwisithunywa eso sitshabalalisayo, Kwanele, sithobe kaloku isandla sakho. Ke kaloku isithunywa sikaYehova sema esandeni sikaOrnan umYebhusi.
16 UDavide wawaphakamisa amehlo akhe, wabona isithunywa sikaYehova simi phakathi komhlaba nezulu, sithe rhuthu ikrele laso ngesandla, lolulelwe phezu kweYerusalem. UDavide namadoda amakhulu, bezigubungele ngeengubo ezirhwexayo, bawa phantsi ngobuso.
17 Wathi uDavide kuThixo, Asindim yini na othe mababalwe abantu? Yaba ndim ke owonileyo, ndenza ububi ukwenza oko; ke ezi zimvu zenze ntoni na zona? Yehova Thixo wam, isandla sakho masifikele mna, nendlu kabawo, singabi kubantu bakho, ukuba babulawe.
18 Sathi isithunywa sikaYehova kuGadi, Makatsho kuDavide, enyuke uDavide, amisele uYehova isibingelelo esandeni sikaOrnan umYebhusi.
19 Wenyuka uDavide ngelizwi likaGadi, awalithethayo egameni likaYehova.
20 Wathi guququ uOrnan, wasibona isithunywa; oonyana bakhe abane ababenaye bazimela; ke uOrnan wayebhula ingqolowa.
21 Xa uDavide wayesiza kuOrnan, uOrnan wabheka wabona uDavide, waphuma esandeni, waqubuda kuDavide, ebhekise ubuso bakhe emhlabeni.
22 Wathi uDavide kuOrnan, Ndinike le ndawo yesanda, ndimakhele uYehova khona isibingelo; wondinika ngenani elizeleyo, sithintelwe isibetho ebantwini.
23 Wathi uOrnan kuDavide, Yithabathele kuwe, inkosi yam ukumkani yenze okulungileyo emehlweni ayo; khangela, ndikunika iinkomo ezi ukuba zibe ngamadini anyukayo, nempahla yokubhula ibe ziinkuni, nengqolowa ukuba ibe ngumnikelo wokudla; ndikunika konke oko.
24 Wathi ukumkani uDavide kuOrnan, Hayi; ndiya kusithenga ngexabiso elizalisekileyo; ngokuba andiyi kumthabathela nto iyeyakho uYehova, ndinyuse amadini anyukayo endiwazuze ngelize.
25 UDavide wamnika uOrnan ngaloo ndawo iishekele zegolide ezibunzima bumakhulu mathandathu.
26 Wakhela apho ke uDavide isibingelelo kuYehova, wanyusa amadini anyukayo nemibingelelo yoxolo, wanqula uYehova; waza yena wamphendula ngomlilo ovela ezulwini, phezu kwesibingelelo sedini elinyukayo.
27 Wathetha uYehova kwisithunywa, salibuyisela esingxobeni ikrele laso.
28 Ngelo xesha, akubona uDavide ukuba uYehova umphendule esandeni sikaOrnan umYebhusi, wamana ebingelela khona.
29 Ke umnquba kaYehova, awa wenzayo uMoses entlango, nesibingelelo sedini elinyukayo, bezisesigangeni eGibheyon ngelo xesha.
30 UDavide ubengenakuya phambi kwawo amquqele uThixo; ngokuba ubesoyika ikrele lesithunywa sikaYehova.


text:
NOVEMBA 5, 2014
EKYRGYZSTAN
INkundla Ephakamileyo YaseKyrgyzstan Ithethelela AmaNgqina KaYehova
Umhla kaSeptemba 4, 2014, wazibalula kwiinzame zamaNgqina kaYehova zokufumana inkululeko yonqulo eKyrgyzstan. Kaloku ngolu suku, iBhunga loMgaqo-siseko leNkundla Ephakamileyo yaseKyrgyzstan lathethelela amaNgqina enkundleni kumthetho owamiselwayo ngenjongo yokuwacinezela. Nakubeni amaNgqina ebekade ejongwa njengenkonzo engekho semthethweni kule minyaka mine idlulileyo, isigwebo sathi angaqhubeka eshumayela yaye ehlanganisana ngokukhululekileyo kweli laseKyrgyzstan.
AmaNgqina kaYehova abhaliswa njengenkonzo esemthethweni ngo-1998 kweli laseKyrgyzstan ibe anqula ngokukhululekileyo. Kodwa ke, ekubeni kwawiswa umthetho owawuwacinezela ngo-2008, amapolisa aphazamisa aza agqogqa kwiintlanganiso zawo ngokuphindaphindiweyo kumzantsi weKyrgyzstan. Oku akwenza kuba esithi umsebenzi wamaNgqina awukho semthethweni ekubeni engabhaliswanga njengenkonzo. IKomiti Yeenkonzo yaye yasebenzisa amaqhinga ngeenzame zokuba amaNgqina angade abhaliswe. Kodwa ke isigwebo esawiswa ngoSeptemba 4 sayitshintsha yonke loo nto.
Ityala Eliye Lazibalula
Umthetho owamiselwa ngo-2008 uyakwalela ukuba “kubekho inkonzo okanye intlangano yonqulo” engabhaliswanga ngokusemthethweni. IKomiti Yeenkonzo yasebenzisa lo mthetho njengekroba lokuvala inkonzo yamaNgqina kaYehova kwiidolophu nezixeko zaseKyrgyzstan kuba isithi ayibhaliswanga. Lo mthetho ufuna ukuba kubekho uludwe lwabantu abayi-200 abaye bayiqala loo nkonzo olumele luthunyelwe kwamasipala ngaphambi kokuba luye kwiKomiti Yeenkonzo. Kodwa ke amaNgqina awakwazanga kuba isicelo sawo salityaziswa. Ekubeni amaNgqina ayengabhaliswanga, aba sesichengeni sokutshutshiswa. Ngenxa yezi meko amaNgqina abhenela kwiBhunga Lomgaqo-siseko.
Isigwebo seBhunga Lomgaqo-siseko sathi, “zonke iinkonzo ziyalingana phambi komthetho yaye akukho mntu okanye nkonzo emele iphakanyiswe ibe ngaphezu kwenye.” Eli bhunga lathi kwakungekho semthethweni ukulityaziswa kokubhaliswa kwamaNgqina yaye iKomiti Yeenkonzo yayizibhudil’ izingqi mayela nokusetyenziswa komthetho owamiselwa ngo-2008. Laphinda lathi inkululeko yonqulo ikwathetha ukuba inkonzo ingaqhuba naphi na apho ifuna ukuqhubela khona inkonzo lo gama nje ikubhalile oko ezincwadini zayo. Iincwadi zokusekwa kwenkonzo yamaNgqina kaYehova eKyrgyzstan zithi angayibambela naphi na inkonzo. Loo nto ithetha ukuba ngoku amaNgqina kaYehova akhululekile ukukhonza kulo lonke elo.
Isigwebo Esizisa Isiqabu
Isigwebo esawiswa ngoSeptemba 4 sazisa isiqabu kumaNgqina kaYehova akumzantsi weKyrgyzstan, ngokukodwa kuOksana Koriakina nomama wakhe uNadezhda Sergienko abahlala kwisixeko saseOsh. Bobabini babevalelwe endlini ngoMatshi 2013 ngezityholo zobuxoki ngoxa babeshumayela. Nakubeni yayicace gca into yokuba abamsulwa ngenxa yobungqina obubekwe phambi kwenkundla, uOksana noNadezhda bavalelwa ngelithi babe imali kwabanye oomakhulu abathathu.
Eli tyala lixoxelwe kwiNkundla Yesixeko saseOsh ngoSeptemba 2014 nango-Oktobha 7, 2014, yaye isigwebo siphume sisithi omabini la mabhinqa awanatyala yaye amele abuyekezwe ngale mpatho imbi ayifumeneyo. Le nkundla yavuma ukuba la mabhinqa ahlaselwa ngenxa yamarhe ayethe ndii okuba amaNgqina kaYehova aseOsh ayengekho semthethweni kuba engayibhalisanga inkonzo yawo. UOksana noNadezhda babethembele kwisigwebo esenziwa ngoSeptemba 4 liBhunga Lomgaqo-siseko, esaqinisekisa ukuba amaNgqina kaYehova aseOsh nalo lonke elaseKyrgyzstan asemthethweni.
Iinzame Zokuxhasa Amalungelo Abantu
Ilizwe laseKyrgyzstan lazimanya neZizwe Ezimanyeneyo, ngoko lifanele libambelele kwizibhambathiso zokukhuthaza amalungelo abantu afana nenkululeko yonqulo, inkululeko yokuhlanganisana neyokuthetha. AmaNgqina alapha akhuselekile noko ngenxa yesigwebo esitsha esiwiswe liBhunga Lomgaqo-siseko leNkundla Ephakamileyo yaseKyrgyzstan. AmaNgqina kaYehova amalunga nayi-5 000 aseKyrgyzstan avuy’ ukufa ngoku kuba eyifumana inkululeko yawo yonqulo, yaye anoxabiso ngeenkundla eziye zanceda ekuphumezeni oku.


text:
JULAYI 10, 2015
EUKRAINE
Ayahlaselwa Ngenxa Yeenkolelo Zawo KwiMpuma YeUkraine
Eqhutywa kukucaphukela unqulo, amaqela axhobileyo kwimpuma yeUkraine aqweqwedisa aza aphatha kakubi amaNgqina kaYehova ayi-26 ukususela ngoAgasti 2014. AmaNgqina amaninzi ahlala kuloo ngingqi, ibe aziwa ngomsebenzi wawo wokushumayela nokungathathi icala kwiipolitiki. Amanye amalungu amaqela axhobileyo aye asebenzisa ithuba lokungabikho komthetho nocwangco kwelo lizwe aza awaphathel’ imbengwane amaNgqina ngokuwaphatha ngenkohlakalo. *
Iziganeko Zenkohlakalo
NgoMeyi 21, 2015, amapolisa abamba amadoda amabini angamaNgqina aneminyaka engaphezu kweyi-60 kwidolophu yaseStakhanov ngenxa yokuba ayesenza umsebenzi wonqulo. Atyholwa ngokuphazamisa uxolo aza agwetywa iintsuku eziyi-15 ngaphaya kwezitshixo. Ngoxa ayevalelwe ngamapolisa, la maNgqina mabini atyholwa ngokuba ziintlola ibe ayephekw’ esophulwa ngemibuzo ngentlangano yamaNgqina kaYehova. Amalungu ebandla abhena kumtshutshisi wasekuhlaleni ukuba awakhulule la madoda kodwa wasikhaba eso sicelo. Iintsapho namanye amaNgqina ayengavunyelwa ekuqaleni ukuya kubona la madoda mabini kodwa kamva avunyelwa ukusa ukutya, impahla namayeza kathathu ngeveki. Elinye iNgqina lakhululwa ngoJuni 2, 2015 laza elinye lakhululwa ngosuku olulandelayo. Ayalelwa ukuba ayishiye loo ngingqi.
NgoMeyi 17, 2015, eNovoazovsk amadoda axhobileyo abamba amaNgqina kaYehova amane, awagquma amehlo aza awakhomba ngompu awasa kwikomkhulu lamajoni asekuhlaleni. Awabetha kanobomi loo maNgqina kangangeeyure ezimbini ewoyikisa nangokuwabulala. Anyanzelisa ukuba iNgqina eliselula libe lilungu lomkhosi wawo nokuba onke amanye amaNgqina avume ukuba inkolo yobuOthodoki kuphela konqulo lokwenyaniso. AmaNgqina akhululwa emva kokuchitha ubusuku kwintolongo exineneyo.
NgoJanuwari 22, 2015, amadoda amathathu athimba iNgqina emsebenzini walo eDonetsk. Intsapho yalo yayingayazi apho likhoyo nesizathu sokuba libe kuloo ndawo. Ngoxa lalivalelwe lacacisa ngokuphindaphindiweyo ngesizathu sokungathathi kwalo icala kwezopolitiko ibe lakhululwa emva kweentsuku ezisithoba.
NgoAgasti 9, 2014, ilungu lomkhosi wasekuhlaleni elixhobileyo laqweqwedisa amaNgqina amabini eStakhanov, eLuhansk. Ngoxa ayebanjiwe kangangeentsuku ezintandathu abethwa ngokuphindaphindiweyo aza oyikiswa ngokubulawa. Kwakhona ayengakunikwa ukutya okunesondlo, amanzi, impahla namayeza. Abaqweqwedisi bazama ukuwanyanzela ukuba alukhanyele ukholo lwawo, aphindaphinde izivumo zokholo zamaOthodoki aze akhonze imifanekiso yonqulo nto leyo eyayibonisa ngokucacileyo ukuba banengxaki nonqulo. Nakuba ayephathwa ngale ndlela, amaNgqina awazange anikezele.
AmaNgqina KaYehova aphila ngokuvumelana neenkolelo zawo yaye awalwi, awagayi nkxaso okanye axhase ngemali amaqela omkhosi alwayo eUkraine. Amaqela axhobileyo aye ahlasela amaNgqina ngenxa yokungathath’ icala nangokungathobeli kwawo iinkolelo zobuOthodoki. Olu hlaselo lwaluqatha ukuze anyanzeleke ukuba alukhanyele ukholo lwawo.
Ukunyamezela Phantsi Kweentshutshiso
Ekubeni urhulumente walo mmandla engazinzanga, amaNgqina akakancedakali. Ezi ziganeko nezinye ezinjengazo aye azichazela abantu abasehlabathini lonke kuquka iUN Special Rapporteur on Torture.
Phezu kwabo nje ubunzima abunyamezeleyo, amaNgqina KaYehova kwimpuma yeUkraine, azimisele ukuhlala engathath’ icala ibe aza kuqhubeka nokunqula elumkile. Anethemba lokuba amagunya asekuhlaleni aza kuwakhusela amalungelo abantu asisiseko enkululeko yonqulo.
^ isiqe. 2 Amadoda axhobileyo ahlasela uYuriy, okumfanekiso osekuqaleni, ngenxa yokuba eliNgqina likaYehova. Ngaxa lithile, ammisa endleleni xa wayebuya kwinkonzo yonqulo lwakhe, ukanti kangangezihlandlo ezibini amhlasela endlini yakhe. Anyanzelisa ukuba alukhanyele ukholo lwakhe aze ayeke ukuba liNgqina likaYehova.


text:
Ukunceda Abafundi Ngokusebenzisa Imifanekiso
Iimpapasho ezininzi zamaNgqina kaYehova zinemifanekiso emibalabala etyebisa oko kubhalwe kuzo, kodwa kwakungasoloko kunjalo. Inkupho yokuqala yeZion’s Watch Tower eyapapashwa ngo-1879 yayingenamifanekiso. Kangangeminyaka emininzi, iimpapasho zethu zazinamagama kuphela, kuze kuvele imifanekiso ngaloo maxesha okanye ifoto engenamibala.
Ngoku iimpapasho zethu zizele yimifanekiso. Abazobi kunye nabafoti bethu ngabo abeza nale mifanekiso kunye nemizobo oyibona kule webhsayithi. Kubalulekile ukuphanda kakuhle ukuze kwenziwe imifanekiso echanileyo ngokweBhayibhile nangokwembali.
Masenze umzekelo ngomfanekiso okweli nqaku, ovela kwisahluko 19 sencwadi ethi ‘Ukunikela Ubungqina Obucokisekileyo’ NgoBukumkani BukaThixo. Sibona iKorinte yamandulo. Njengokuba kuchazwa kwisahluko 18 sencwadi yeBhayibhile yeZenzo, umpostile uPawulos uphambi kwesihlalo sokugweba. Abaphandi bafumana inkcazelo ngendlela izinto zakudala ezazimi ngayo, kuquka imibala yesakhiwo esenziwe ngelitye lemabhile, esi uPawulos awayekuso kunye noGaliyo, baza banceda abazobi benza lo mfanekiso. Baphinda banika abazobi inkcazelo mayela nempahla eyayinxitywa ngamaRoma exesha likaPawulos, ukuze irhuluneli uGaliyo, esembindini walo mfanekiso izotywe inxibe izambatho zasebukhosini. UGaliyo unxibe isambatho esenziwe ngelaphu kunye nengubo yokwaleka enemigca emikhulu emfusa nezihlangu ekuthiwa yicalcei. Abaphandi bathi, xa emi ngakwisihlalo sokugweba kunokwenzeka ukuba le rhuluneli yayijonge kwicala lakumntla-ntshona. Loo nto yabangela abazobi bakwazi ukuqikelela umgangatho wokukhanya komfanekiso.
Lo Msebenzi Ulungelelene
Imifanekiso siyayigcina kunye nophando oluye lwenziwa ngayo, size siphinde siyisebenzise ngelinye ixesha. Besikade siyigcina imifanekiso kwiimvulophu ezinkulu, ngokweempapasho evela kuyo. Iifoto zona bezigcinwa ngokwemixholo. Njengokuba zaya zisiba ninzi ezi fayile, kwaba nzima ukuzikhangela ukuze ziphinde zisetyenziswe.
Ngo-1991 saqala enye indlela yokugcina inkcazelo eyayiza kusinceda. Ibizwa ngokuba yi-Image Services System kwaye ngoku inemifanekiso engaphezu kwe-440 000. Ukongezelela kwimifanekiso ekhe yavela kwiimpapasho zethu, kukho iifoto ezininzi ezigcinwayo eziza kusetyenziswa kwiimpapasho eziseza kwenziwa.
Kugcinwa inqwaba yeenkcukacha ezifana nokuba ifoto isetyenziswe nini kwaye phi, indawo ethathwe kuyo, amagama abantu abakuyo, nokuba yeyanini. Ukukwazi ukufumana imifanekiso ngokukhawuleza kuyanceda ingakumbi xa kusenziwa iimpapasho ezintsha.
Ngamanye amaxesha siye sicele imvume yokusebenzisa imifanekiso ethile. Ngokomzekelo, sisenokufuna umfanekiso werings of Saturn kwinqaku likaVukani! Abasebenzi bethu bakhangela umfanekiso, bafune umntu wawo baze bacele imvume yokuwusebenzisa. Abanye abasihlawulisi kuba bexhasa umsebenzi esiwenzayo wokufundisa ngeBhayibhile ehlabathini lonke.
Namhlanje ezinye zeempapasho zethu zizele yimifanekiso. Ngokomzekelo, kule webhsayithi sinamaBali EBhayibhile Anemifanekiso; kwaye kwalapha usenokuzifundela okanye uziprintele incwadana enemifanekiso ethi Phulaphula UThixo, efundisa izifundo ezibalulekileyo ngamazwi nje ambalwa. Ezi mpapasho kunye nezinye ezifumaneka kule webhsayithi ziphumeza injongo enye yokufundwa kweBhayibhile.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
26 “Kothi xa ekugqibeleni uthe wangena ezweni elo akunika lona uYehova uThixo wakho njengelifa, walihlutha waza wahlala kulo,+
2 uthabathe inxalenye yentlahlela yeziqhamo+ zonke zomhlaba, oya kuzingenisa ziphuma ezweni lakho akunika lona uYehova uThixo wakho, uzifake engobozini uze uye kuloo ndawo uYehova uThixo wakho aya kuyinyulela ukuba alibeke kuyo igama lakhe.+
3 Uze uye kumbingeleli+ oya kube ekho ngaloo mihla uthi kuye, ‘Ndimele ndixele namhla kuYehova uThixo wakho ukuba ndingenile kulo ilizwe awafungayo uYehova kookhokho bethu ukuba wosinika lona.’+
4 “Woyithabatha ke umbingeleli ingobozi esandleni sakho aze ayibeke phambi kwesibingelelo sikaYehova uThixo wakho.
5 Uze uphendule ke uthi phambi koYehova uThixo wakho, ‘Ubawo wayengumSiriya otshabalalayo;+ wehla waya eYiputa+ wahlala khona njengomphambukeli enabantu abambalwa kakhulu ngenani;+ kodwa waba luhlanga olukhulu apho, olunamandla nolunabantu abaninzi.+
6 Asiphatha kakubi amaYiputa, asixhwalekisa, asikhobokisa kalukhuni.+
7 Sadanduluka kuYehova uThixo wookhokho bethu,+ waliva uYehova ilizwi lethu,+ wayikhangela inkxwaleko yethu nokukhathazeka kwethu nengcinezelo yethu.+
8 Ekugqibeleni wasikhupha uYehova eYiputa ngesandla esomeleleyo+ nangengalo eyoluliweyo+ nangokoyikeka okukhulu+ nangemiqondiso nangemimangaliso.+
9 Wasizisa kule ndawo waza wasinika eli lizwe, ilizwe eliqukuqela ubisi nobusi.+
10 Naku ke ngoku ndizise intlahlela yeziqhamo zomhlaba lowo andinikileyo uYehova.’+
“Uze uyibeke phambi koYehova uThixo wakho, uqubude phambi koYehova uThixo wakho.+
11 Uze ube nemihlali+ wena nendlu yakho ngezinto zonke ezintle akunike zona uYehova uThixo wakho, wena nomLevi nomphambukeli ophakathi kwenu.+
12 “Xa uthe wagqiba ukunikela isishumi+ semveliso yakho iphela ngonyaka wesithathu,+ unyaka wezishumi, ufanele unike nomLevi nomphambukeli nenkwenkwe engenayise nomhlolokazi, badle emasangweni akho banele.+
13 Uze ke uthi phambi koYehova uThixo wakho, ‘Ndikususile oko kungcwele endlwini yam ndakunika umLevi nomphambukeli nenkwenkwe engenayise nomhlolokazi,+ ngokomyalelo wakho wonke ondiyalele wona. Andigqithanga emiyalelweni yakho, yaye andikhange ndilibale.+
14 Andidlanga nto kuso ekuzileni kwam, yaye andikhuphanga nto kuso ekungahlambulukini kwam, andinikelanga nantoni na yaso ngenxa yofileyo. Ndiliphulaphule ilizwi likaYehova uThixo wam. Ndenze ngako konke andiyalele kona.
15 Khangela phantsi ukwindawo yakho yokuhlala engcwele,+ emazulwini, ubasikelele abantu bakho amaSirayeli+ nomhlaba osinike wona, kanye njengoko wafungayo kookhokho bethu,+ ilizwe eliqukuqela ubisi nobusi.’+
16 “Namhla uYehova uThixo wakho uyakuyalela ukuba uyenze le mimiselo nezi zigwebo;+ yaye uze uzigcine ke, uzenze ngentliziyo yakho yonke+ nangomphefumlo wakho wonke.+
17 Umbangele uYehova namhlanje ukuba athi uya kuba nguThixo wakho ngoxa uhamba ngeendlela zakhe, ugcine imimiselo yakhe+ nemiyalelo yakhe+ nezigwebo zakhe,+ uliphulaphule ilizwi lakhe.+
18 NoYehova, namhlanje ukubangele wathi uya kuba sisizwana sakhe, inqobo kuye,+ kanye njengoko wakuthembisayo,+ nokuthi uya kuyigcina yonke imiyalelo yakhe,
19 akuphakamise yena ngaphezu kweentlanga zonke azenzileyo,+ udunyiswe, udume ube nendili, ube sisizwana esingcwele kuYehova uThixo wakho,+ kanye njengoko wathembisayo.”
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Duteronomi 26
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ISIFUNDO 11
Luchase Unqulo Lobuxoki!
USathana needemon zakhe abafuni ukuba ukhonze uThixo. Bafuna ukutyekisa wonk’ ubani kuThixo ukuba kunokwenzeka. Ziziphi indlela abazama ukukwenza ngazo oku? Enye indlela kungonqulo lobuxoki. (2 Korinte 11:13-15) Unqulo lolobuxoki ukuba alufundisi inyaniso eseBhayibhileni. Unqulo lobuxoki lufana nemali yomgunyathi—isenokuba ngathi yeyokwenene, kodwa ayinaxabiso. Inokukufaka kweyona nkathazo.
Unqulo lobuxoki alunakuze lumkholise uYehova, uThixo wenyaniso. Xa uYesu wayesemhlabeni, kwakukho iqela labanquli ababefuna ukumbulala. Babecinga ukuba indlela yabo yokunqula ilungile. Bathi: “SinoBawo omnye, uThixo.” Ngaba uYesu wavumelana nabo? Akunjalo! Wathi kubo: “Nina niphuma kuyihlo uMtyholi.” (Yohane 8:41, 44) Namhlanje abantu abaninzi bacinga ukuba banqula uThixo, kodwa eneneni bakhonza uSathana needemon zakhe!—1 Korinte 10:20.
Kanye njengokuba umthi obolileyo uvelisa isiqhamo esibi, nonqulo lobuxoki luvelisa abantu abenza izinto ezimbi. Ihlabathi lizaliswe ziinkathazo ngenxa yezinto ezimbi ezenziwa ngabantu. Kukho ukuziphatha okubi, ukulwa, ubusela, ingcinezelo, ukubulala nokudlwengula. Abaninzi kwabo benza ezi zinto zimbi bayakhonza, kodwa unqulo lwabo alubathundezi ukuba benze okuhle. Abanakuba ngabahlobo bakaThixo ngaphandle kokuba bayayeka ukwenza izinto ezimbi.—Mateyu 7:17, 18.
Unqulo lobuxoki lufundisa abantu ukuthandaza kwizithixo. UThixo uthi makungathandazwa kwizithixo. Oku kusengqiqweni. Ngaba ubungathanda ukuba ubani ongekaze athethe nawe athethe nomfanekiso wakho? Ngaba loo mntu ebeya kuba ngumhlobo wakho wokwenene? Hayi, ebengenakuba nguye. UYehova ufuna abantu bathethe naye, kungekhona nomfanekiso oqingqiweyo okanye umzobo, ongaphiliyo.—Eksodus 20:4, 5.
Unqulo lobuxoki lufundisa ukuba kulungile ukubulala abanye ngexesha lemfazwe. UYesu wathi abahlobo bakaThixo babeya kuthandana. Asibabulali abantu esibathandayo. (Yohane 13:35) Kwakhona kuphosakele ngathi ukubulala abantu ababi. Xa iintshaba zikaYesu zeza kumbamba, akazange abavumele abafundi bakhe ukuba balwe ukuze bamkhusele.—Mateyu 26:51, 52.
Unqulo lobuxoki lufundisa ukuba abangendawo baya kubandezeleka esihogweni somlilo. Kodwa, iBhayibhile ifundisa ukuba isono sikhokelela ekufeni. (Roma 6:23) UYehova nguThixo onothando. Ngaba uThixo onothando ebeya kungcungcuthekisa abantu ngonaphakade? Akanakuyenza loo nto! EParadesi, kuya kubakho unqulo olunye kuphela, olo uYehova akholiswa lulo. (ISityhilelo 15:4) Zonke iinkonzo ezisekelwe kubuxoki bukaSathana ziya kube zingekho.


text:
ICANDELO 13
Ookumkani Abalungileyo Nababi
USirayeli wahlukana phakathi. Kangangexesha elide kulawula ookumkani abaninzi kwaSirayeli, yaye inkoliso yabo ayithembekanga. IYerusalem itshatyalaliswa yiBhabhiloni
KANYE njengokuba uYehova wayetshilo, uSirayeli wahlukana phakathi emva kokuba uSolomon eshiye unqulo olunyulu. Unyana wakhe owangena ezihlangwini zakhe, uRehobhoham, wayengqwabalala. Ngenxa yoko, izizwe ezilishumi zakwaSirayeli zamvukela zaza zaseka ubukhosi basentla kwaSirayeli. Zizizwe ezibini kuphela ezahlala zithembekile kwitrone yobukumkani bukaDavide eYerusalem, zaza zaseka ubukhosi basezantsi bakwaYuda.
Kubukhosi basezantsi nobasentla izinto zazingahambi kakuhle ngenxa yokungathembeki nokungathobeli kookumkani bazo. Iimeko zaba mandundu ngakumbi kubukhosi bakwaSirayeli kunokuba kwakunjalo kobakwaYuda, kuba zisuka nje ookumkani balapho bakhuthaza unqulo lobuxoki. Phezu kwayo nje imisebenzi yamandla yabaprofeti abanjengoEliya noElisha—abavusa abantu abafileyo—uSirayeli waqhubeka ebuyela kwizenzo ezingendawo. Ekugqibeleni uThixo wavumela ubukhosi basentla ukuba butshatyalaliswe ngama-Asiriya.
Ubukhosi bakwaYuda baqhubeka bukho isithuba esingaphezulwana nje kwenkulungwane kunobo bakwaSirayeli, kodwa nabo bagwetywa nguThixo. Yimbinana nje yookumkani bakwaYuda abazithobelayo izilumkiso zabaprofeti bakaThixo baza bazama ukubuyisela olo hlanga kuYehova. Ngokomzekelo, uKumkani uYosiya wamhlambulula uYuda kunqulo lobuxoki waza wabuyisela itempile kaYehova. Xa kwafunyanwa umbhalo wantlandlolo woMthetho kaThixo owawunikwe uMoses, uYosiya wachukumiseka gqitha waza wazibhokoxa kwimigudu yakhe yokubuyisela olo hlanga kuYehova.
Okubuhlungu kukuba, ookumkani abangena ezihlangwini zikaYosiya abazange bawulandele umzekelo wakhe. Ngoko uYehova wayekela uYuda woyiswa yiBhabhiloni yaza yatshabalalisa iYerusalem netempile yayo. Abasindileyo bathinjwa eBhabhiloni. UThixo wachaza kusengaphambili ukuba babeza kugqiba iminyaka engama-70 apho. KwelakwaYuda kwahlala kusenkangala de olo hlanga lwabuyiselwa kumhlaba walo njengoko kwakuthenjisiwe.
Noko ke, kwakungazi kuphinda kubekho omnye ukumkani womnombo kaDavide olawulayo de kufike uMhlanguli othenjisiweyo, uMesiya owachazwa kwangaphambili. Inkoliso yookumkani ababelawula kwitrone kaDavide eYerusalem yakungqina ngokuphandle ukuba abantu abangafezekanga abanakukwazi ukulawula abanye. NguMesiya kuphela okufanelekelayo ukulawula. Ngoko uYehova wathi kukumkani wokugqibela womnombo kaDavide: ‘Siphakamise usisuse isithsaba. Ngokuqinisekileyo asiyi kuba sesikabani ade afike lowo unelungelo elisemthethweni, yaye ndimele ndisinike yena.’—Hezekile 21:26, 27.
—Oku kusekelwe kweyoku-1 yooKumkani; kweyesi-2 yooKumkani; kweyesi-2 yeziKronike isahluko 10 ukusa kwesama-36; kuYeremiya 25:8-11.


text:
Chapter 3
1 Kwaye kukho ke umntu wakubaFarisi, ogama linguNikodemo, umphathi wamaYuda.
2 Lowo weza kuYesu ebusuku, wathi kuye, Rabhi, siyazi ukuba ungumfundisi ovela kuThixo; kuba akukho namnye unako ukuyenza le miqondiso uyenzayo wena, ukuba uThixo akanaye.
3 Waphendula uYesu wathi kuye, Inene, inene, ndithi kuwe, Ukuba akathanga umntu azalwe ngokutsha, akanakububona ubukumkani bukaThixo.
4 Uthi uNikodemo kuye, Angathini na umntu ukuzalwa emdala? Angaba nako yini na ukungena okwesibini esizalweni sonina azalwe?
5 Waphendula uYesu wathi, Inene, inene, ndithi kuwe, Ukuba umntu akathanga azalwe ngamanzi nanguMoya, akanakungena ebukumkanini bukaThixo.
6 Okuzelwe yinyama kuyinyama, nokuzelwe nguMoya kungumoya.
7 Musa ukumangaliswa kukuba ndithe kuwe, Nimelwe kukuthi nizalwe ngokutsha.
8 Umoya uphepheza apho uthanda khona, uze usive isandi sawo, kodwa ungawazi apho uvela khona, nalapho usinga khona: bakwanjalo bonke abazelwe nguMoya.
9 Waphendula uNikodemo wathi kuye, Zingathini na ezi zinto ukuba nokubakho?
10 Waphendula uYesu wathi kuye, Wena, ungumfundisi nje wakwaSirayeli, akuzazi na ezi zinto?
11 Inene, inene, ndithi kuwe, Sithetha esikwaziyo, singqine esikubonileyo; nisuke ningabamkeli ubungqina bethu.
12 Ukuba ndinixelele izinto ezisemhlabeni, naza anakholwa, nothini na ukukholwa, ukuba ndithe ndanixelela izinto ezisemazulwini?
13 Akukho namnye unyukileyo waya emazulwini, ngulowo yedwa wehla ephuma emazulwini, uNyana woMntu, lowo usemazulwini.
14 Njengokuba ke uMoses wayiphakamisayo inyoka entlango, umelwe kukuphakanyiswa ngokunjalo uNyana woMntu;
15 ukuze bonke abakholwayo kuye bangatshabalali, koko babe nobomi obungunaphakade.
16 Kuba wenjenje uThixo ukulithanda kwakhe ihlabathi, ude wancama uNyana wakhe okuphela kwamzeleyo, ukuze bonke abakholwayo kuye bangatshabalali, koko babe nobomi obungunaphakade.
17 Kuba uThixo akamthumanga uNyana wakhe ehlabathini, ukuze aligwebe ihlabathi; wamthuma ukuze ihlabathi lisindiswe ngaye.
18 Lowo ukholwayo kuye, akagwetywa; ke lowo ungakholwayo, uselegwetyiwe, ngokuba engakholwanga kwigana loNyana okuphela kwamzeleyo uThixo.
19 Ke kaloku, umgwebo nguwo lo, ukuba ukhanyiso lufikile ehlabathini, baza abantu bathanda ubumnyama ngaphezu kokhanyiso; kuba imisebenzi yabo ingendawo.
20 Kuba bonke abenza okubi, bayaluthiya ukhanyiso, bangezi elukhanyisweni, ukuze imisebenzi yabo ingohlwaywa.
21 Ke lowo uyenzayo inyaniso uyeza elukhanyisweni, ukuze imisebenzi yakhe ibonakalaliswe; ngokuba isetyenzelwe kuThixo.
22 Emveni kwezi zinto, weza uYesu nabafundi bakhe emhlabeni wakwaYuda; wakha walibala khona apho nabo; wabhaptiza.
23 Waye ke noYohane ebhaptiza e-Enon, kufuphi neSalem, ngokuba amanzi abemaninzi khona apho; babesiza ke babhaptizwe.
24 Kuba ebengekaphoswa entolongweni uYohane.
25 Kwabakho ke imbuzwano kubafundi bakaYohane namaYuda ngokuhlanjululwa.
26 Beza kuYohane, bathi kuye, Rabhi, lowa wayenawe phesheya kweYordan, umngqinela, yabona, yena uyabhaptiza; beza kuye ke bonke.
27 Waphendula uYohane wathi, Akanakwamkela nto umntu, engayinikwanga ivela emazulwini.
28 Nani ngokwenu niyandingqinela ukuba ndathi, Andinguye uKristu mna; ndathi, Ndithunyiwe phambi kwakhe.
29 Lowo unomtshakazi ngumyeni; isihlobo ke somyeni, esimiyo simve, sivuya kunene ngenxa yezwi lomyeni; ngoko olu luvuyo lwam luzalisekile.
30 Yena umelwe kukuthi ande, ndinciphe ke mna.
31 Lowo uvela phezulu ungaphezu kwabo bonke; lowo uphuma emhlabeni ungowasemhlabeni, ethetha okwasemhlabeni. Lowo ungowasemazulwini ungaphezu kwabo bonke;
32 akubonileyo ke wakuva, uyakungqina oko; akukho bani ubamkelayo ubungqina bakhe.
33 Lowo ubamkeleyo ubungqina bakhe, utywine waqinisela ukuthi, uThixo uyinyaniso;
34 kuba lowo uthunywe nguThixo, uthetha amazwi kaThixo; kuba uThixo akamniki uMoya ngomlinganiselo.
35 UYise uyamthanda uNyana; uzinikele zonke izinto esandleni sakhe.
36 Lowo ukholwayo kuNyana, unobomi obungunaphakade; ke lowo ungamviyo uNyana, akayi kubona bomi; ingqumbo kaThixo ihleli phezu kwakhe.


text:
Chapter 7
1 Ke kaloku kwathi, ngemihla ka-Ahazi unyana kaYotam, unyana kaUziya, ukumkani wakwaYuda, wenyuka uRetsin ukumkani wama-Aram, enoPeka unyana kaRemaliya, ukumkani wakwaSirayeli, weza eYerusalem, ukuba alwe nayo; akaba nako ke ukulwa nayo.
2 Kwaxelwa kwindlu kaDavide, kwathiwa, Ama-Aram athelele kwabelakwaEfrayim. Yadidizela intliziyo yakhe nentliziyo yabantu bakhe, njengokudidizela kwemithi yehlathi phambi komoya.
3 Wathi uYehova kuIsaya, Khawuphume uye umkhawulele uAhazi, wena noMasalela-obuya unyana wakho, ekupheleni komjelo wechibi lasentla, emendweni ongasentsimini yomxovuli weengubo;
4 uthi kuye, Gcinisa, uzole, ungoyiki, ingathambi intliziyo yakho ngenxa yezo zikhondo zibini zezikhuni eziqhumayo, ekuvutheni komsindo kaRetsin nama-Aram, nonyana kaRemaliya;
5 ngenxa enokuba ama-Aram namaEfrayim nonyana kaRemaliya becebile ububi ngawe, besithi,
6 Masinyuke siye kwelakwaYuda, silikruqule, silinqike libe lelethu, simise ukumkani phakathi kwalo, unyana kaTabhele;
7 itsho iNkosi uYehova, ukuthi, Loo nto ayiyi kuma, ayiyi kubakho.
8 Ngokuba intloko yama-Aram yiDamasko, intloko yeDamasko nguRetsin; kuya kuthi iseyiminyaka emashumi mathandathu anamihlanu, aqotywe amaEfrayim, angabi bantu.
9 Intloko yamaEfrayim kukwaSamari, intloko yakwaSamari ngunyana kaRemaliya. Ukuba nithe anakholwa, inene, aniyi kuqiniseka.
10 Waqokela uYehova, wathetha kuAhazi, esithi,
11 Zicelele umqondiso kuYehova uThixo wakho; cela ubhekise enzulwini kwelabafileyo, mhlawumbi ubhekise enyangweni phezulu.
12 Wathi uAhazi, Andiyi kucela, andiyi kumlinga uYehova.
13 Wathi yena, Khanive, ndlu kaDavide; kuyinto encinane na kuni ukudinisa abantu, ukuda oku nidinise noThixo wam?
14 Ngako oko iya kuninika umqondiso ngokwayo iNkosi: uyabona, intombi le iya kumitha, izale unyana, imthiye igama elinguImanuweli.
15 Uya kudla amasi nobusi, ade akwazi ukulahla okubi, anyule okulungileyo.
16 Kuba, engekakwazi umntwana lowo ukulahla okubi, anyule okulungileyo, woba selushiyiwe loo mhlaba, ukumkani bawo babini bakukruqulayo.
17 UYehova uya kukuzisela wena nabantu bakho, nendlu kayihlo, imihla ekungazanga kubekho ingangayo, kususela kwimini wemka ngayo uEfrayim kwaYuda; ngukumkani waseAsiriya ke lowo.
18 Kothi ngaloo mini uYehova ayenzele ikhwelo impukane esekupheleni kwemijelo yoMnayile waseYiputa, nenyosi esezweni laseAsiriya;
19 zize, ziphumle zonke ziphela ezihlanjeni eziphakathi kwamaxandeka, nasezimfanteni zeengxondorha, nasezintangweni zonke zemiqaqoba, nasemadlelweni onke.
20 Ngaloo mini iNkosi iya kuguya ngesitshetshe esiqeshiweyo selasezinxwemeni zoMlambo, ngokumkani waseAsiriya, intloko noboya beenyawo; siphephethe neendevu.
21 Kothi ngaloo mini umntu aphilise ithokazi lenkomo neemazi zezimvu zibe mbini;
22 kuthi ngokwehlisa kwazo kakhulu adle amasi; ngokuba baya kudla amasi nobusi bonke abo baseleyo phakathi kwelizwe.
23 Kothi ngaloo mini zonke iindawo ezazinewaka lemidiliya elimelwe liwaka leesilivere, zibe zezobobo namakhakakhaka.
24 Kuya kuyiwa khona neentolo nezaphetha; ngokuba lonke ilizwe liya kuba lubobo namakhakakhaka.
25 Zonke iintaba ebezigatywa ngamagaba, akuyi kuya kuzo, ngokoyika ubobo namakhakakhaka; loba lelokugxothela iinkomo, nokunyashwa ziigusha.


text:
Chapter 22
1 Abemi baseYerusalem bamenza uAhaziya, unyana wakhe omncinane, ukumkani esikhundleni sakhe; ngokuba bonke abakhulu babebulewe ngamatutu aweza nama-Arabhi emkhosini. Waba ngukumkani ke uAhaziya, unyana kaYehoram, ukumkani wamaYuda.
2 UAhaziya ubeminyaka imashumi mane anamibini ezelwe, ukuba ngukumkani kwakhe; waba namnyaka mnye engukumkani eYerusalem. Igama lonina lalinguAtaliya, intombi kaOmri.
3 Kananjalo yena wahamba ngeendlela zendlu ka-Ahabhi; ngokuba unina ubengumcebisi wakhe, ukuba enze okungendawo.
4 Wenza ububi emehlweni kaYehova, njengendlu ka-Ahabhi; ngokuba babengabacebisi bakhe bona emva kokufa kukayise, bemonakalisa.
5 Kananjalo wahamba ngecebo labo. Wahamba noYehoram unyana ka-Ahabhi, ukumkani wakwaSirayeli, waya kulwa noAzayeli ukumkani wama-Aram, eRamoti yaseGiliyadi; ama-Aram amngxwelerha uYehoram.
6 Wabuya, eza kunyangwa eYizereli loo manxeba wawafumana eRama, ekulweni kwakhe noAzayeli ukumkani wama-Aram. Wehla uAzariya unyana kaYehoram, ukumkani wakwaYuda, waya kubona uYehoram unyana ka-Ahabhi eYizereli, ngokuba ebesifa.
7 Kwaphuma kuThixo ukutyunyuzwa kuka-Ahaziya, ngokuthi eze kuYehoram. Ekufikeni kwakhe waphuma noYehoram; baya kuYehu unyana kaNimshi, awamthambisayo uYehova ukuba ayinqamle indlu ka-Ahabhi.
8 Kwathi, ekugwetyweni kwendlu ka-Ahabhi nguYehu, wafumana abathetheli bakwaYuda, noonyana babazalwana baka-Ahaziya, ababelungiselela kuAhaziya, wababulala.
9 Wafunwa uAhaziya; bambamba ezimele kwaSamari, bamsa kuYehu, bambulala; bamngcwaba, ngokuba babesithi, Ngunyana kaYehoshafati, obemquqela uYehova ngentliziyo yakhe yonke. Indlu ka-Ahaziya yayingenabani unokuphatha ubukumkani.
10 Wathi ke uAtaliya, unina ka-Ahaziya, akubona ukuba ufile unyana wakhe, wesuka wayitshabalalisa ngobubhedengu yonke imbewu enobukhosi bendlu yakwaYuda.
11 UYehoshabhati, intombi yokumkani, wamthabatha uYowashe, unyana ka-Ahaziya, wamba phakathi koonyana bokumkani ababulawayo, wambeka yena nomondli wakhe egumbini lokulala. UYehoshabhati, intombi yokumkani uYehoram, umkaYehoyada umbingeleli (ngokuba ubengudade boAhaziya), wamfihla kuAtaliya, ukuze angabulawa.
12 Wayenabo endlwini kaThixo, ezinyeziwe, iminyaka emithandathu. Ke uAtaliya waba ngukumkanikazi welizwe elo.


text:
Umboniso Wembali YamaNgqina KaYehova
Ngo-Oktobha 2012, kwiiofisi zekomkhulu lamaNgqina kaYehova eliseBrooklyn, eNew York, kuye kwaqaliswa indlela entsha yokufundisa nokubonisa abantu imbali yamaNgqina kaYehova. * Le mbali ibonisa izinto ezifana nobunzima, iingozi kunye nempumelelo yamaKristu.
Iindwendwe ezityeleleyo ziboniswa imbali yamaKristu ukususela ngo-33 C.E. ukuza kuthi ga ngoku. Le mbali yahlulahlulwe yangamacandelo amane yaye kuboniswe neminyaka ezazisenzeka ngayo izinto ekuthethwe ngazo. Candelo ngalinye lisekelwe kwivesi ethile yeBhayibhile yaye litshayelelwa yividiyo emfutshane yesiNgesi—kodwa etolikwa nangesiFrentshi, isiJapan, isiKorea, isiPhuthukezi, iSpanish nesiTaliyane.
Amacandelo Aphambili Ale Mbali
Icandelo lokuqala elinomxholo othi “Abantu Bathande Ubumnyama,” licatshulwe kumazwi kaYesu akuYohane 3:19. IBhayibhile yayithe “kuya kusuka amadoda aze athethe izinto ezijijekileyo.” (IZenzo 20:30) Kwiminyaka edweliswe kula macandelo kuthethwa nangezinto ezenziwa ngala madoda.
Icandelo lesibini elinomxholo othi “Ukukhanya Makukhanye,” licatshulwe kumazwi akweyesi-2 kwabaseKorinte 4:6. Eli candelo libonisa izinto ezenzeka kwiminyaka engasekupheleni kwee-1800 ukusa ekuqaleni kwee-1900. Libalisa ngeqela lamadoda anyanisekileyo, awashiya iinkolelo awayenazo, aza ayifunda ngokutsha iBhayibhile esithi ivesi mayitolikwe yenye ivesi. Likwathetha nangezinto ezininzi awazifundayo la madoda, nangokwanda kwamaNgqina ngaphambi nje kweMfazwe Yehlabathi Yokuqala.
Kwakweli candelo, kuboniswa enye into eyenziwa ngamaNgqina. Ngo-1914 Abafundi BeBhayibhile (igama awayebizwa ngalo amaNgqina kaYehova ngelo xesha) baqalisa ukubonisa abantu “iPhoto-Drama of Creation,” ividiyo yokuqala ukudibanisa imifanekiso kunye namazwi. Kwiminyaka emveni kokuba yenziwe, babeyinyambalala abantu abafuna ukuyibukela. Kuqukwe nemifanekiso ethatyathwe kule Photo-Drama of Creation, ividiyo emfutshane ebonisa ingabula zigcawu yayo kunye nemifanekiso emibala-bala engaphezu kwe-500.
Icandelo lesithathu elinomxholo othi ‘Inamba Yaqumba,’ lona licatshulwe kwiSityhilelo 12:17. Lithetha ngokuphathwa kakubi kwabalandeli bakaKristu ekuqaleni kwenkulungwane ye-20 ibe linamabali achukumis’ intliziyo athetha ngamaKristu angazange athathe cala ngamaxesha eemfazwe. Kukho ividiyo ebalisa ngoRemigio Cuminetti, iNgqina elingazange livume ukunxiba iyunifomu yomkhosi waseItali nokulwa kwiMfazwe Yehlabathi Yokuqala. Enye ibalisa ngoAlois Moser waseAustria ongazange avume ukuthi “Heil Hitler!” waza ngenxa yaloo nto wagxothwa emsebenzini, wabanjwa waza wavalelwa kwinkampu yoxinaniso yaseDachau.
Kukho nesisele esimnyama esibonisa iindawo awayevalelwe kuzo amaNgqina aseGrisi, eJapan, ePoland naseSerbia.
Icandelo lokugqibela elinomxholo othi “Iindaba Ezilungileyo Zeentlanga Zonke,” lona lisekelwe kuMateyu 24:14 kwaye libonisa imisebenzi eyenziwa ngamaNgqina kaYehova ukususela ngo-1950 ukuza kuthi ga ngoku. Kukho imifanekiso emininzi exhonywe eludongeni, ebonisa indlela abazalwana abaqhubeka beshumayela ngayo, kunye nendlela abalubonisa ngayo uthando, uphawu adume ngalo amaNgqina kaYehova.
Ngaphambi ngokuba iindwendwe zihambe, kukho iindawo ezigqitha kuyo ukuze zibuke imifanekiso yezakhiwo ezazisetyenziswa ngamaNgqina kwiminyaka engaphezu kweyi-100 eyadlulayo, njengeBible House neBrooklyn Tabernacle.
Kutheni Kuboniswa Le Mbali?
Kwathatha unyaka wonke kucetywa lo mboniso wale mbali, kwaza kona ukuwakha kwaba ziinyanga eziliqela. AmaNgqina asehlabathini lonke aye anikela ngezinto zawo zexabiso awayekade ezigcine kangangeminyaka.
Kwakutheni ukuze kwenziwe lo msebenzi ungaka? Xa kwabuzwa iingenelo ezaziya kufunyanwa ngamaNgqina kaYehova ngokubuka le mbali, elinye ilungu leQumrhu Elilawulayo LamaNgqina KaYehova lathi: “Ukuze sazi apho siya khona, kufuneka siqale sazi apho sisuka khona.”
^ isiqe. 2 Lo mboniso wembali, obizwa ngokuba yiexhibition ngesiNgesi, use-25 Columbia Heights, eBrooklyn, eNew York yaye umntu ofuna ukuwubona uvumelekile ukuza ngoMvulo ukusa ngoLwesihlanu, ngo-8:00 a.m. ukusa ngo-5:00 p.m. Akungenwa ngamali.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
1 Indoda enkulu,+ kwinenekazi elinyuliweyo+ nakubantwana balo, endibathanda ngokwenene,+ yaye ingendim ndedwa, kodwa kwanabo bonke abo baye bafikelela ekuyazini inyaniso,+
2 ngenxa yenyaniso ehleliyo kuthi,+ neya kuba kuthi ngonaphakade.+
3 Kuya kubakho kuthi ububele obungasifanelanga,+ inceba noxolo oluvela kuThixo uBawo+ nakuYesu Kristu uNyana kaBawo, ngenyaniso nothando.+
4 Ndibe nemihlali kakhulu ndakufumanisa ukuba abathile kubantwana bakho+ bahamba enyanisweni,+ kanye njengoko samkela umyalelo kuBawo.+
5 Ngoku ke ndiyakucela, nenekazi, njengomntu okubhalela, kungekhona umyalelo omtsha,+ kodwa lowo sasinawo ukususela ekuqaleni,+ ukuba sithandane.+
6 Yaye oku koko luthetha kona uthando,+ ukuba siqhubeke sihamba ngokuvumelana nemiyalelo yakhe.+ Nguwo lo umyalelo, njengoko nevayo kwasekuqaleni, ukuba nifanele nihambe kuwo.+
7 Kuba kungene abakhohlisi abaninzi ehlabathini,+ abangavumiyo ukuba uYesu Kristu weza esenyameni.+ Abantu abanjalo ngabakhohlisi+ nabachasi-Kristu.+
8 Lumkani ke, ukuba ningaphulukani nento ebeniyisebenzela, kodwa zabalazelani ukuzuza umvuzo opheleleyo.+
9 Lowo ugqithayo,+ ungahlaliyo+ kwimfundiso kaKRISTU akanaThixo.+ Ke yena ohlalayo kule mfundiso umanyene noYise kunye noNyana.+
10 Ukuba umntu uza kuni, engazisi yona le mfundiso, ningaze nimamkele emakhayeni enu+ okanye nimbulise.+
11 Kuba lowo umbulisayo unesabelo kwimisebenzi yakhe engendawo.+
12 Nangona ndinezinto ezininzi zokunibhalela, andinqweneli kwenjenjalo ngephepha neinki,+ kodwa ndithemba ukuza kuni nokuthetha nani ubuso ngobuso,+ ukuze uvuyo lwenu+ lupheleliswe.+
13 Bayakubulisa abantwana bodade wenu onyuliweyo.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
2 Yohane 1
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NGABA YADALWA?
Ukukhanyisa Kwenkanyezi
ESINYE isinambuzane esibizwa ngokuba yinkanyezi sinamaxolo esikhumba omeleleyo naneendawo ezitsolo anceda ekuqaqambiseni ukukhanyisa kwesi sinambuzane. *
Khawucinge ngoku: Oososayensi baye bafumanisa ukuba isibane senkanyezi sigqunywe ngamaxolo esikhumba amancinci elinye liphezu kwelinye. La maxolo ayaphakama kancinci ngasekupheleni. Oku kuphakama kunceda ukukhanyisa kwesi sinambuzane kwande ngeepesenti eziyi-50!
Olu phando lunganceda na ekuphuculeni indlela ezikhanyisa ngayo iiglowubhu? Oososayensi baye bakuphanda oku ngokuthi benze izinto ezifana nala maxolo baza bazifaka kwiiglowubhu. Waba yintoni umphumo? Ezi glowubhu zakhanyisa ngakumbi ngeepesenti eziyi-55! Usosayensi uAnnick Bay uthi: “Eyona nto yenza umdla ngolu phando kukubona indlela esinokufunda lukhulu ngayo xa sibukele indalo.”
Ucinga ntoni? Ngaba ukukhanyisa kwenkanyezi kwabakho ngamabona-ndenzile? Okanye kwadalwa?
^ isiqe. 3 Oososayensi abakazazi ncam zonke iintlobo zesi sinambuzane.


text:
NgoLwesithathu, Januwari 17
Kwakungekho namnye kubo owayekwazi ukuthetha isiYuda.—Neh. 13:24.
Ukungaliqondi kakuhle iLizwi likaThixo ngolunye ulwimi kunokuba yingozi enkulu kubuhlobo bethu naye. Ngenkulungwane yesihlanu Ngaphambi Kwexesha Eliqhelekileyo, uNehemiya waxhalatyiswa yinto yokuba abantwana bamaYuda ababevela eBhabhiloni bengasazi isiHebhere. Aba bantwana babengenakuqhubeka bekhonza uThixo, kuba babengaliqondi kakuhle iLizwi likaThixo. (Neh. 8:2, 8) Abanye abazali abakwintsimi yolunye ulwimi bafumanise ukuba abantwana babo baphelelwa ngumdla kwinyaniso. Ngoba? Into idla ngokukhawuleza ukungena entliziyweni xa siyifunda ngolwimi lweenkobe kunaxa siyifunda ngolwasemzini. Ukongezelela koko, ukungakwazi ukuluthetha kakuhle ulwimi kunokukwenza udinwe ingqondo kuze kubenze buthathaka ubuhlobo bakho noYehova. Ngoko, ngoxa sinomdla wokuba kwintsimi yolunye ulwimi, kufuneka sikhusele nobuhlobo bethu noThixo.—Mat. 4:4. w16.10 2:4-6
NgoLwesine, Januwari 18
Ukholo bubungqina obucacileyo bezinto zokwenene nangona zingabonwa.—Heb. 11:1.
Ukholo yinto ebalulekileyo kuthi maKristu. Asinguye wonke umntu onalo. (2 Tes. 3:2) Kodwa ke, uYehova unike ngamnye kubanquli bakhe “umlinganiselo wokholo.” (Roma 12:3; Gal. 5:22) Bonke abanalo bafanele bambulele kakhulu ngaloo nto. UYesu Kristu wathi uYise osemazulwini utsala abantu abasondeze kuye esebenzisa uNyana wakhe. (Yoh. 6:44, 65) Xa umntu ekholelwa kuYesu, utsho abe nethuba lokuxolelwa izono zakhe. Loo nto imnika ithemba lokuba nobuhlobo obungayi kuze buphele noYehova. (Roma 6:23) Yintoni le siyenzileyo ukuze sivavwe ngengaka yona intsikelelo? Kaloku thina sifanelwe nje kukufa, ekubeni sinesono. (INdu. 103:10) Kodwa ikho into entle uYehova ayibonileyo apha kuthi. Ngenxa yobubele obungasifanelanga, uye wavula iintliziyo zethu ukuze zamkele iindaba ezilungileyo. Siqale apho ke ukuba nokholo kuYesu saza saba nenjongo yokufumana ubomi obungunaphakade.—1 Yoh. 4:9, 10. w16.10 4:1, 2
NgoLwesihlanu, Januwari 19
[UPawulos wakhuthaza] abo babelapho ngamazwi amaninzi.—IZe. 20:2.
Kwiileta zakhe, uPawulos wayethetha kakuhle ngamanye amaKristu. Wayehambe namanye awo iminyaka, ngoko umele ukuba wayezazi iimpazamo zawo, sekunjalo wathetha kakuhle ngawo. Ngokomzekelo, uPawulos wathi uTimoti ‘ngumntwana wakhe oyintanda nothembekileyo eNkosini,’ oya kuwanyamekela kakuhle amanye amaKristu. (1 Kor. 4:17; Fil. 2:19, 20) Lo mpostile wamncoma uTito kwibandla laseKorinte esithi “ungumsebénzi olidlelane ngenxa yezilangazelelo zenu.” (2 Kor. 8: 23) Kumele ukuba uTimoti noTito bakhuthazeka bakuva izinto uPawulos awayezicinga ngabo! UPawulos noBharnabhas babeka ubomi babo esichengeni ngokubuyela kwiindawo ababehlaselwe kuzo ngokungenalusini. Ngokomzekelo, nangona babechaswe sisihlwele esingalawulekiyo eListra, babuyela khona ukuze bakhuthaze abafundi abatsha ukuba bahlale benokholo. (IZe. 14:19-22) E-Efese, emva kokuba uPawulos edibene negquba elineengcwangu wakhuthaza abafundi ababelapho.—IZe. 20:1. w16.11 1:10, 11


text:
Sinikela ngenkonzo ekhethekileyo njengendwendwe yehotele kwisixeko sethu esihle saseBasel. Ngenkonzo yonkqonkqo ngexesha lokuhlala kwakho eBasel, siqinisekisa ukuba unokugxila kwizinto eziyimfuneko-nokuba ngaba ukujonga kwindawo yaseKapa yaseBasel, ukutyelela kwi-Kunstmuseum okanye kwintlanganiso yakho yebhizinisi.
Idluliselo lwenkonzo ngokuthe ngqo kwisango leedolophu okanye kwihotele
Ngokukhawuleza xa ufika eBasel kwisikhululo se-moya okanye kwisikhululo sesitimela, siya kuthatha uxinzelelo lwakho lokuhamba. Silindele wena kwisigxina sokufika kwaye sikhuphe uhambo lwakho ngokukunika umthwalo wakho ukuya kuthi sedan ukunceda. Ukusuka apho siya kukuhambisa kwihotele yakho okanye kwindawo yomcimbi. Kwakhona, umqhubi wakho uya kuvuyela ukuncedisa umthwalo wakho ukuya ehotele.
Ukukhululeka kwengqondo kwihotele yakho ukuya kwi-Airport yaseBasel
Ngokukhawuleza ukuba ufuna ukuphelisa ukuhlala kwakho eBasel uze uqhubekele kwisikhululo se-moya, uhlala kwindawo efanelekileyo Ukuthunyelwa kweBasel yeNkonzoWena kwakhona kumgangatho oqhelekileyo kunye nazo zonke izibonelelo ezikhoyo. Kwanele ukuba sikuxelele ngesicelo sakho sokudlulisa ngeyure ezayo nje phambi kokukhangela kwihotele. Kwaye ukuze ungakhathazeki malunga nokufumana imali eyaneleyo yamaphepha kwimali engasemzini kuwe, siyavuya ukukunika iintlawulo zekhadi lesikweletu.
Unokwenza lula ukubhuka kwakho kwi-Intanethi. Silindele ukuba uhambo lwenu lube luhle kwaye lukhuselekile.
Iqela lakho lenkonzo yokudlulisa esuka eBasel


text:
Ibutho lamapolisa eliphanda ngamatyala anobuzaza iiHawks liphinde lambamba kwakhona lowo obefudula enguceba eAlivani uNtombizanele Williams (54) kulandela amatyala okuthengisa iziza zezindlu ngokungekho semthethweni.
UWilliams wabanjwa ziiHawks ngo2015, kulandela iingxelo zokuba wayethengisa iziza zezindlu kuluntu ngokungekho semthethweni. Lo kaWilliams wayethengisa ezi ziza ngemali ekumawaka amabini eerandi (R2 000) ukuya kumawaka alishumi eerandi (R10 000).
Isithethi seeHawks uKapteni Anelisa Feni uthi uWilliams, owayenguceba kumasipala iMaletswai osele usaziwa njengeWalter Sisulu ngoku, wayethembisa uluntu lwaseAlivani ukuba xa bethenge ezi ziza kuye bazawukwakhelwa izindlu ngumbuso.
UFeni uthi uWilliams bekufanele ukuba uvelile kwinkundla kamantyi waseAlivani ngomhla wamashumi amabini anesine (24) kuTshazimpuzi nyakenye, kodwa akazange abonakale nangotshengele enkundleni.
"Saye sakhupha umsila wengwe kwaloo mini. Kude kwabe kanti nguLwesibini wale veki apho aye wavela enkundleni,” utshilo uFeni, esithi lo kaWilliams useseluvalelweni lwamapolisa de aphinde avele ngomhla weshumi kule nyanga.


text:
Chapter 18
1 Ilizwi elafikayo kuYeremiya, livela kuYehova, lalisithi,
2 Suka uhle, uye endlwini yombumbi, ndikuvise khona amazwi am.
3 Ndehla ke, ndaya endlwini yombumbi, nanko esenza ishishini ezintendeni.
4 Sakonakala isitya abesenza ngodongwe, esandleni sombumbi, wabuya wenza sitya simbi ngalo, njengoko kwakuthe tye emehlweni ombumbi ukusenza.
5 Kwafika ilizwi likaYehova kum, lisithi,
6 Andinako na ukuxelisa lo mbumbi ukwenza kuni, ndlu kaSirayeli? utsho uYehova. Yabonani, njengoko lunjalo udongwe esandleni sombumbi, ninjalo nina esandleni sam, ndlu kaSirayeli.
7 Ngephanyazo ndithetha ngohlanga nobukumkani, ukuba ndilunyothule, ukuba ndiludilize, ukuba ndilutshabalalise.
8 Ukuba ke olo luhlanga lubuyile ezintweni zalo ezimbi, olo ndithethe ngalo, ndozohlwaya ngenxa yobubi, ebe ndisithi ndiza kubenza kulo.
9 Ngephanyazo ndithetha ngohlanga nobukumkani, ukuba ndilwakhe, ukuba ndilutyale;
10 kodwa ke ukuba luthi lwenze okubi emehlweni am, lungaliphulaphuli ilizwi lam, ndozohlwaya ngenxa yokulungileyo, ebendisithi ndiza kukwenza kulo.
11 Ngoku ke khawuthethe kumadoda akwaYuda, nakubemi baseYerusalem, uthi, Utshilo uYehova ukuthi, Yabonani, ndinibumbela ububi, ndiceba ngani icebo; khanibuye elowo endleleni yakhe enobubi, nilungise iindlela zenu neentlondi zenu.
12 Ke bona bathi, Kuncamekile; ngokuba siya kulandela awethu amacebo, senza elowo ubungqola bentliziyo yakhe enobubi.
13 Ngako oko, utsho uYehova ukuthi, Khanibuze phakathi kweentlanga, ngubani na okhe weva into enje? Yenze into ebanga amanwele kunene intombi enguSirayeli.
14 Ikhephu laseLebhanon liya kulishiya na iliwa lasezweni? Amanzi anengqele, aqukuqelayo evela kude, aya kutsha na?
15 Ukanti abantu bam bandilibele; baqhumisela kwizinto ezikhohlakeleyo, zabakhubekisa ezindleleni zabo, emendweni engunaphakade, ukuze bahambe ngeengqushu, ngendlela engalungeleliswanga;
16 ukuze balenze ilizwe labo ummangaliso nomsondlo ongunaphakade; bonke abagqitha kulo baya kumangaliswa, bahlunguzele iintloko.
17 Njengomoya wasempumalanga, ndiya kubaphangalalisa phambi kotshaba; ndibanikele umhlana, ndingabanikeli ubuso, ngomhla wokusindeka kwabo.
18 Bathi ke, Yizani siyile iqhinga ngoYeremiya; ngokuba awuyi kuphela umyalelo kumbingeleli, necebo kwisilumko, nelizwi kumprofeti. Yizani simbethe ngolwimi, singawabazeli ndlebe amazwi akhe onke.
19 Ndibazele indlebe, wena Yehova; live izwi lababambene nam.
20 Kuya kuvuzwa ngobubi na esikhundleni sokulungileyo, ukuba bawumbele isihogo nje umphefumlo wam? Khumbula ukuma kwam phambi kwakho, ukuba ndithethe okulungileyo ngabo, ukuba ndibuyise ubushushu bakho kubo.
21 Ngako oko banikele oonyana babo endlaleni, ubalahlele emandleni ekrele, abafazi babo bangabi nabantwana, babe ngabahlolokazi, amadoda abo abulawe kukufa, amadodana abo abulawe likrele emfazweni.
22 Makuvakale ukukhala ezindlwini zabo, xa abuzisela amatutu ngesiquphe; ngokuba bambe isihogo sokundibambisa, iinyawo zam bazifihlela izibatha.
23 Ke wena, Yehova, uyawazi onke amaqhinga abo okundibulala. Musa ukubuxolela ubugwenxa babo ngocamagusho, ungasicimi isono sabo ebusweni bakho; ukuze bakhubeke phambi kwakho. Ngexesha lomsindo wakho, yenza kubo.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
5 Noko ke, kwabakho isikhalo esikhulu+ sabantu nabafazi babo nxamnye nabazalwana babo abangamaYuda.+
2 Yaye kwakukho abo babesithi: “Sinikela ngoonyana bethu neentombi zethu njengesibambiso ukuze sifumane ukudla okuziinkozo sidle size sihlale siphila.”+
3 Yaye kwakukho abo babesithi: “Sinikela+ ngamasimi ethu nezidiliya zethu nezindlu zethu ukuze sifumane ukudla okuziinkozo ngexesha lokunqongophala kokutya.”
4 Yaye kwakukho abo babesithi: “Siboleke imali yonikelo lukakumkani+ ngenxa yamasimi ethu nezidiliya zethu.+
5 Kwaye ngoku inyama yethu iyafana nenyama yabazalwana bethu;+ oonyana bethu bayafana noonyana babo, kodwa yabona oonyana bethu neentombi zethu sibenza amakhoboka,+ kwaye sezikhona iintombi zethu esele zingawo; yaye akukho mandla ezandleni zethu ngoxa amasimi ethu nezidiliya zethu izezabanye.”
6 Ke kaloku ndaba nomsindo kakhulu kamsinya nje ndakuba ndisivile isikhalo sabo nala mazwi.
7 Ndakunikela ingqalelo oku ngentliziyo yam, yaye ndazihlaba amadlala+ izidwangube namasekela-baphathi, ndaza ndahlabela mgama ndathi kuzo: “Nibiza inzuzo enkulu,+ ngamnye kumzalwana wakhe.”
Ngaphezu koko, ndalungiselela indibano enkulu ngenxa yabo.+
8 Ndaza ndathi kubo: “Thina ngokwethu siye sabathenga kwakhona+ abazalwana bethu abangamaYuda ababethengiswe ezintlangeni, kangangoko kusemandleni ethu; yaye kwangaxeshanye niya kubathengisa na abazalwana benu,+ yaye bamele bathengiswe kuthi na?” Abazange bathethe, bengazange bafumane lizwi.+
9 Kwaye ndahlabela mgama ndathi: “Le nto niyenzayo ayilunganga.+ Anifanelanga kuhamba ngokoyika+ uThixo wethu+ na ngenxa yongcikivo+ lweentlanga, eziziintshaba zethu?+
10 Yaye mna, abazalwana bam nabalindi bam sibolekisa ngemali nokudla okuziinkozo phakathi kwabo. Masincede, sikuyeke oku kubolekisa ngenzala.+
11 Ncedani, nibabuyisele ngalo mhla amasimi abo,+ izidiliya zabo, igcume labo lomnquma nezindlu zabo, nesahlulo sekhulu semali nesokudla okuziinkozo, iwayini entsha neoli ebeniyibiza kubo njengenzala.”
12 Bona bathi: “Siza kuzibuyisela,+ yaye kubo asiyi kubiza nto.+ Siza kwenza kanye njengokutsho kwakho.”+ Ngoko ndabiza ababingeleli ndaza ndabafungisa ukwenza ngokuvumelana neli lizwi.+
13 Ndasivuthulula isifuba sam ndathi: “Wanga uTHIXO oyinyaniso angamvuthulula ngolu hlobo endlwini yakhe wonke umntu ongaliphumeziyo eli lizwi; yaye kwanga angavuthululwa ngolu hlobo angabi nanto.” Lonke ibandla lathi: “Amen!”+ Yaye baqalisa ukumdumisa uYehova.+ Nabantu benza ngokuvisisana neli lizwi.+
14 Enye into: Ukususela ngemini awandimisela ngayo ukuba ndibe yirhuluneli yabo+ kwilizwe lakwaYuda, ukususela kunyaka wamashumi amabini+ ukusa kunyaka wamashumi amathathu anesibini+ ka-Artashashta+ ukumkani, iminyaka elishumi elinesibini, mna nabazalwana bam asizange sisidle isonka serhuluneli.+
15 Ke zona ezinye iirhuluneli ezazingaphambi kwam, zazibenzela ubunzima abantu, yaye zaziqhubeka zithabatha kubo amashumi amane eeshekele zesilivere ukwenzela isonka newayini. Abalindi babo babebalawula abantu.+ Ke mna, andizange ndenze ngaloo ndlela+ ngenxa yokoyika uThixo.+
16 Ngaphezu koko, ndafak’ isandla kumsebenzi wolu donga,+ kwaye asizange sizuze ntsimi;+ yaye bonke abalindi bam babeqokelelene ndawonye emsebenzini.
17 Yaye amaYuda namasekela-baphathi, amadoda alikhulu elinamashumi amahlanu, nabo babengena kuthi bevela ezintlangeni ezisijikelezileyo babesetafileni yam.+
18 Ke yona into eyayilungiswa mihla le, yinkunzi yenkomo enye, izimvu ezikhethiweyo ezintandathu neentaka zazilungiselelwa mna, kulungiswe lonke uhlobo lwewayini+ eninzi kube kanye ngeentsuku ezilishumi. Kunye noku andizange ndisifune isonka serhuluneli, ngenxa yokuba inkonzo yesi sizwana yayinzima.
19 Kukhumbule,+ Thixo wam, konke ukulunga+ endikwenzileyo ngenxa yesi sizwana.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Nehemiya 5
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 86
1 Umthandazo kaDavide. Thoba indlebe yakho, Yehova, ndiphendule, Ngokuba ndilusizana, ndilihlwempu.
2 Wugcine umphefumlo wam, ngokuba ndingowenceba; Msindise, wena Thixo wam, umkhonzi wakho, Lo ukholose ngawe.
3 Ndibabale, Nkosi yam, Ngokuba ndidanduluka kuwe yonke imini.
4 Wuvuyise umphefumlo womkhonzi wakho, Ngokuba umphefumlo wam ndiwuphakamisela kuwe, Nkosi yam;
5 Ngokuba ulungile wena, Nkosi yam, uxolela; Umkhulu ngenceba kubo bonke abakunqulayo.
6 Wubekele indlebe umthandazo wam, Yehova, Ulibazele indlebe izwi lokutarhuzisa kwam.
7 Ngemini yokubandezelwa kwam ndinqula wena, Ngokuba uya kundiphendula.
8 Akukho unjengawe, Nkosi yam, phakathi koothixo; Akukho zenzo zinjengezakho.
9 Zonke iintlanga owazenzayo ziya kuza ziqubude phambi kwakho, Nkosi yam, Zizukise igama lakho.
10 Ngokuba umkhulu, wenza imisebenzi ebalulekileyo, UnguThixo wena wedwa.
11 Ndiyalele, Yehova, indlela yakho, Ndihambe ngenyaniso yakho; Yibandakanye intliziyo yam ukuba ndiloyike igama lakho.
12 Ndiya kubulela kuwe, Nkosi yam, Thixo wam, ngentliziyo yonke, Ndilizukise igama lakho ngonaphakade:
13 Ngokuba inceba yakho ibe inkulu kum; Wawuhlangula umphefumlo wam kwelingaphantsi labafileyo.
14 Thixo, abakhukhumali basukele phezulu kum; Ibandla labanobungqwangangqwili lifuna umphefumlo wam; Abakumisi wena phambi kwabo.
15 Ke wena, Nkosi yam, unguThixo onemfesane, onobabalo, Ozeka kade umsindo, omkhulu ngenceba nenyaniso.
16 Ndibheke, undibabale; Mphe amandla akho umkhonzi wakho, Umsindise unyana womkhonzazana wakho.
17 Ndenzele umqondiso wokulungileyo, Bawubone abandithiyayo, badane, Kuba wena, Yehova, undincedile, wandithuthuzela.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
16 Kwafika ilizwi likaYehova kuYehu+ unyana kaHanani+ nxamnye noBhahasha, lisithi:
2 “Kwanjengokuba ndakuphakamisayo eluthulini+ ukuze ndikumise ube yinkokeli yabantu bam amaSirayeli,+ kodwa wahamba endleleni kaYerobhoham+ waza wabonisa abantu bam amaSirayeli ngokundicaphukisa ngezono zabo,+
3 yabona ndiyamtshayela uBhahasha nendlu yakhe, yaye ngokuqinisekileyo indlu yakhe ndiya kuyenza ibe njengendlu kaYerobhoham unyana kaNebhati.+
4 Wonke okaBhahasha ofayo esixekweni uya kudliwa zizinja; yaye nabani na wakhe ofela entsimini uza kudliwa ziintaka zezulu.”+
5 Yonke ke imicimbi kaBhahasha nako konke awakwenzayo namandla akhe, akubhalwanga na encwadini+ yemicimbi yemihla yookumkani bakwaSirayeli?
6 Ekugqibeleni uBhahasha walala kookhokho bakhe waza wangcwatywa eTirtsa;+ yaye uElaha unyana wakhe walawula esikhundleni sakhe.
7 Yaye nangenxa kaYehu unyana kaHanani umprofeti, lafika ilizwi likaYehova nxamnye noBhahasha nendlu yakhe,+ ngenxa yabo bonke ububi awabenzayo emehlweni kaYehova ngokumcaphukisa+ ngomsebenzi wezandla zakhe,+ ukuze ibe njengendlu kaYerobhoham, nangenxa yokuba wamxabela.+
8 Ngonyaka wamashumi amabini anesithandathu ka-Asa ukumkani wakwaYuda, uElaha unyana kaBhahasha waba ngukumkani wakwaSirayeli eTirtsa iminyaka emibini.
9 Yaye umkhonzi wakhe uZimri+ intloko yesiqingatha seenqwelo wamenzela iyelenqe, ngoxa wayeseTirtsa ezinxilisa ngokusela+ endlwini ka-Arza, owayephethe indlu+ eTirtsa.
10 Wangena uZimri wamxabela,+ wambulala ngonyaka wamashumi amabini anesixhenxe ka-Asa ukumkani wakwaYuda, waza walawula esikhundleni sakhe.
11 Yaye kwathi ekuqaliseni kwakhe ukulawula, kamsinya nje akuhlala phantsi etroneni yakhe, wayixabela yonke indlu kaBhahasha. Akazange ashiye namnye kwabakhe ochamela eludongeni+ okanye abaphindezeli bakhe begazi+ okanye abahlobo bakhe.
12 Ngaloo ndlela uZimri wabhubhisa indlu kaBhahasha iphela,+ ngokwelizwi likaYehova+ awalithethayo nxamnye noBhahasha ngoYehu umprofeti,+
13 ngenxa yezono zonke zikaBhahasha nezono zikaElaha+ unyana wakhe awona ngazo nawamonisa ngazo uSirayeli ngokucaphukisa uYehova uTHIXO kaSirayeli ngezithixo zabo ezililize.+
14 Yonke ke eminye imicimbi kaElaha nako konke awakwenzayo, akubhalwanga na encwadini+ yemicimbi yemihla yookumkani bakwaSirayeli?
15 Ngonyaka wamashumi amabini anesixhenxe ka-Asa ukumkani wakwaYuda, uZimri waba ngukumkani iintsuku ezisixhenxe+ eTirtsa, ngoxa abantu babemise inkampu nxamnye neGibheton,+ eyayiyeyamaFilisti.
16 Ekuhambeni kwexesha abantu ababemise inkampu beva kusithiwa: “UZimri wenze iyelenqe yaye umxabele ukumkani.” Ngoko wonke uSirayeli wamenza ukumkani wakwaSirayeli uOmri,+ intloko yomkhosi, kwangaloo mini enkampini.
17 UOmri naye wonke uSirayeli owayekunye naye benyuka besuka eGibheton baza bangqinga+ iTirtsa.
18 Yaye kwathi kamsinya nje akubona uZimri ukuba isixeko sithinjiwe, weza kwinqaba yokuhlala yendlu kakumkani waza wayitshisa ngomlilo phezu kwakhe indlu kakumkani, wafa,+
19 ngenxa yezono zakhe awayone ngazo ngokwenza okubi emehlweni kaYehova+ ngokuhamba endleleni kaYerobhoham nasesonweni sakhe awasenzayo ngokonisa amaSirayeli.+
20 Yonke ke imicimbi kaZimri neyelenqe lakhe awalenzayo, azibhalwanga na encwadini+ yemicimbi yemihla yookumkani bakwaSirayeli?
21 Kungelo xesha abathi ke abantu bakwaSirayeli bahlulelana baba ziinxalenye ezimbini.+ Kwabakho inxalenye yabantu eyaba ngabalandeli bakaTibheni unyana kaGinati, ukuba bamenze ukumkani, kwaye enye inxalenye yaba ngabalandeli bakaOmri.
22 Ekugqibeleni abantu ababelandela uOmri baboyisa abantu ababelandela uTibheni unyana kaGinati; wafa uTibheni, yaye uOmri waqalisa ukulawula.
23 Ngonyaka wamashumi amathathu ananye ka-Asa ukumkani wakwaYuda, uOmri waba ngukumkani wakwaSirayeli iminyaka elishumi elinesibini. Walawula iminyaka emithandathu eTirtsa.
24 Wathenga intaba yaseSamariya ngeetalente ezimbini zesilivere kuShemere, waza wakha entabeni, isixeko eso wasakhayo wasibiza ngegama likaShemere inkosi yentaba, wathi yiSamariya.+
25 Yaye uOmri waqhubeka esenza okubi emehlweni kaYehova waza wenza okubi ngakumbi kunokuba benzayo abo babengaphambi kwakhe.+
26 Wahamba kuyo yonke indlela kaYerobhoham unyana kaNebhati+ nakwisono sakhe awamonisa ngaso uSirayeli ngokumcaphukisa uYehova uTHIXO kaSirayeli ngezithixo zakhe ezililize.+
27 Yonke eminye imicimbi kaOmri, awakwenzayo namandla akhe awasebenza ngawo, akubhalwanga na encwadini+ yemicimbi yemihla yookumkani bakwaSirayeli?
28 Ekugqibeleni uOmri walala kookhokho bakhe waza wangcwatywa eSamariya; yaye uAhabhi+ unyana wakhe walawula esikhundleni sakhe.
29 Ke yena uAhabhi unyana kaOmri, waba ngukumkani wakwaSirayeli ngonyaka wamashumi amathathu anesibhozo ka-Asa ukumkani wakwaYuda; ibe uAhabhi unyana kaOmri waqhubeka elawula uSirayeli eSamariya+ iminyaka engamashumi amabini anesibini.
30 UAhabhi unyana kaOmri wenza okubi ngakumbi emehlweni kaYehova kunabo bonke abo babengaphambi kwakhe.+
31 Yaye, ngokungathi yeyona nto ingenamsebenzi+ kuye ukuhamba ezonweni zikaYerobhoham+ unyana kaNebhati, wathabatha uIzebhele+ intombi kaEtebhahali ukumkani wamaSidon+ wamenza umfazi+ wakhe waza waqalisa ukuya kukhonza uBhahali+ nokuqubuda kuye.
32 Ngapha koko, wamisa isibingelelo sikaBhahali endlwini+ kaBhahali awayakhayo eSamariya.
33 UAhabhi waqhubela phambili wenza isibonda esingcwele;+ yaye uAhabhi wenza okungakumbi ukuze acaphukise+ uYehova uTHIXO kaSirayeli kunabo bonke ookumkani bakwaSirayeli ababengaphambi kwakhe.
34 Ngemihla yakhe uHiyeli umBheteli wakha iYeriko. Waphulukana noAbhiram izibulo lakhe ekubekeni kwakhe isiseko sayo, waza waphulukana noSegubhi oyena mncinane wakhe ekumiseni kwakhe iingcango zayo, ngokwelizwi likaYehova awalithethayo ngoYoshuwa unyana kaNun.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
1 Kumkani 16
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ISAHLUKO 11
Uncedo Olunikelwa Ziingelosi ZikaThixo
ABANYE abantu bathi bakholelwa kuphela koko bakubonayo. Kodwa akukho sengqiqweni oko. Zininzi izinto ezikhoyo esingazange sizibone ngamehlo ethu. Ngaba ikho oyaziyo?—
Kuthekani ngomoya esiwuphefumlayo? Ngaba siyakwazi ukuwuva?— Khawuphakamise isandla sakho uze usivuthele. Ngaba kukho into oyivayo?— Ewe ikho, kodwa akunakuwubona loo moya, andithi?—
Ngaphambili sikhe sathetha ngabantu bokomoya, esingenakubabona. Siye safunda ukuba abanye babo balungile kodwa abanye bangendawo. Khawundichazele abanye babantu bokomoya abalungileyo esingenakukwazi ukubabona.— Ewe, kukho uYehova uThixo, uYesu nezinye iingelosi ezilungileyo. Ngaba zikho ezinye iingelosi ezingendawo?— IBhayibhile ithi zikho. Khawundixelele oko uye wakufunda ngazo.—
Siyazi ukuba iingelosi ezilungileyo nezo zingendawo zinamandla kunathi. UMfundisi Omkhulu wayesazi lukhulu ngeengelosi. Oku kwakubangelwa kukuba wayeyingelosi ngaphambi kokuba azalwe emhlabeni njengosana. Wayekhe wahlala nezinye iingelosi ezulwini. Wayesazi izigidi ngezigidi zazo. Ngaba zonke ezo ngelosi zinamagama?—
Kaloku, siye safunda ukuba uThixo wazithiya amagama iinkwenkwezi. Ngoko sinokuqiniseka ukuba nazo iingelosi zonke zinamagama. Yaye siyazi ukuba ziyakwazi ukuthetha kuba iBhayibhile isixelela ‘ngeelwimi zeengelosi.’ (1 Korinte 13:1) Ucinga ukuba yintoni ezithetha ngayo iingelosi? Ngaba ziyathetha ngathi bantu basemhlabeni?—
Siyazi ukuba iingelosi zikaSathana, iidemon, zizama ukusenza singamthobeli uYehova. Ngoko zimele ukuba ziyathetha ngendlela ezinokukwenza ngayo oku. Zifuna sifane nazo ukuze uYehova angakholiswa sithi. Noko ke, kuthekani ngeengelosi ezithembekileyo zikaThixo? Ngaba ucinga ukuba nazo ziyathetha ngathi?— Ewe, ziyathetha. Zifuna ukusinceda. Makhe ndikubalisele ngendlela ezinye iingelosi zikaThixo ezabanceda ngayo abantu abamthandayo nabamkhonzayo uYehova.
Ngokomzekelo, kwakukho indoda egama linguDaniyeli eyayihlala eBhabhiloni. Abantu abaninzi balapho babengamthandi uYehova. Bada benza nomthetho wokohlwaya nabani na othandaza kuYehova uThixo. Kodwa uDaniyeli akazange ayeke ukuthandaza kuYehova. Ngaba uyazi ukuba bamenza ntoni uDaniyeli?—
Kaloku, abo bantu bangendawo bamphosela emhadini weengonyama uDaniyeli. Kuloo mhadi uDaniyeli wayeyedwa kunye neengonyama ezazilambile. Ngaba uyazi ukuba yintoni eyenzekayo?— UDaniyeli wathi: ‘UThixo uthumele ingelosi yakhe, yayivala imilomo yeengonyama.’ Azizange zimenzakalise nakancinane! Iingelosi zinokubenzela izinto ezimangalisayo abo bakhonza uYehova.—Daniyeli 6:18-22.
Ngesinye isihlandlo uPetros wayesentolongweni. Khumbula ukuba uPetros wayengumhlobo woMfundisi Omkhulu, uYesu Kristu. Abanye abantu babengayithandi into ababeyixelelwa nguPetros yokuba uYesu wayenguNyana kaThixo. Ngoko bamvalela entolongweni uPetros. Kwakukho abalindi ababejonge uPetros ukuze angabaleki. Ngaba ukho umntu owayenokumnceda?—
UPetros wayelele phakathi kwabalindi ababini izandla zakhe zibotshwe ngemixokelelwane. Kodwa iBhayibhile ithi: ‘Khangela! kwafika ingelosi kaYehova kwaza ukukhanya kwakhanya esiseleni sentolongo. Imbetha ecaleni uPetros, loo ngelosi yamvusa, yathi: “Vuka ngokukhawuleza!”’
Ngoko nangoko, loo mixokelelwane yawa ezandleni zikaPetros! Loo ngelosi yathi kuye: ‘Nxiba uze ufake iimbadada zakho, undilandele.’ Abo balindi babengenakukwazi ukubanqanda kuba uPetros wayencedwa yiloo ngelosi. Yaye ekufikeni kwabo kwisango lentsimbi kwenzeka into engummangaliso. Elo sango lasuka lavuleka! Loo ngelosi yakhulula uPetros ukuze aqhubeke eshumayela.—IZenzo 12:3-11.
Ngaba zinokusinceda nathi iingelosi zikaThixo?— Ewe, zinokusinceda. Ngaba oko kuthetha ukuba azinakusiyeka senzakaliswe kwaphela?— Akunjalo, iingelosi azisikhuseli ukuze singenzakaliswa xa sisenza izinto zobuyatha. Kodwa maxa wambi sisenokwenzakala nokuba asikhange senze zinto zobuyatha. Iingelosi aziyalelwanga ukuba zithintele izinto ezinjalo zingenzeki. Kunoko, kukho umsebenzi okhethekileyo uThixo azinike wona.
IBhayibhile isichazela ngengelosi exelela abantu abakuzo zonke iindawo ukuba banqule uThixo. (ISityhilelo 14:6, 7) Ikwenza njani oko le ngelosi? Ngaba ikhwaza isezulwini ukuze iviwe ngabo bonke abantu?— Akunjalo, kunoko, ngabalandeli bakaYesu abasemhlabeni abaxelela abanye ngoThixo, zona iingelosi ziyabalathisa kuloo msebenzi wabo. Ezi ngelosi ziyaqinisekisa ukuba abo bakufuna ngokwenene ukumazi uThixo bayalifumana ithuba lokuva ngaye. Nathi sinokuwenza loo msebenzi wokushumayela, yaye iingelosi ziya kusinceda.
Kodwa kuthekani ukuba abantu abangamthandiyo uThixo basiphatha kakubi? Kuthekani ukuba basivalela entolongweni? Ngaba iingelosi ziya kusikhulula?— Zisenokusikhulula. Kodwa azisoloko zikwenza oko.
Umlandeli kaYesu uPawulos wakha wavalelwa entolongweni. Wayekhweliswe esikhepheni kuhambo olwalunomoya ovuthuza ngamandla. Kodwa iingelosi azizange zimkhulule kwangoko. Oko kwakungenxa yokuba kwakukho abanye abantu ekwakusafuneka bevile ngoThixo. Ingelosi yathi: “Musa ukoyika, Pawulos. Umelwe kukuma phambi koKesare.” Ewe, uPawulos wayeza kusiwa kumlawuli wehlabathi uKesare khon’ ukuze ashumayele kuye. Iingelosi zazisoloko zimazi apho akhoyo uPawulos, yaye zazimnceda. Ziya kusinceda nathi ukuba simkhonza ngokwenene uThixo.—IZenzo 27:23-25.
Kukho nomnye umsebenzi omkhulu eziza kuwenza iingelosi, yaye ziza kuwenza kungekudala. Ixesha lokuba uThixo atshabalalise abantu abangendawo likufuphi kakhulu. Bonke abo bangamkhonziyo uThixo oyinyaniso baya kutshatyalaliswa. Abo bathi abakholelwa ukuba zikho iingelosi ngenxa yokuba bengenakuzibona baya kuyiqonda indlela abaphazama ngayo.—2 Tesalonika 1:6-8.
Kuya kuthetha ntoni oko kuthi?— Ukuba simi ngakwicala leengelosi zikaThixo, ziya kusinceda. Kodwa ngaba sikwicala lazo?— Siya kuba simi kulo ukuba sikhonza uYehova. Yaye ukuba siyamkhonza, siya kuxelela nabanye abantu ukuba bamkhonze.
Ukuze ufunde okungakumbi ngendlela iingelosi ezibuchaphazela ngayo ubomi babantu, funda INdumiso 34:7; uMateyu 4:11; 18:10; uLuka 22:43 neZenzo 8:26-31.


text:
Chapter 2
1 Ukuba ke ngoko kukho usizo kuKristu, ukuba kukho ukhuzo lothando, ukuba kukho ubudlelane boMoya,
2 ukuba kukho imfesane neemfefe, luzaliseni uvuyo lwam, ukuze nicinge nto-nye, ninaluthando lunye, ninamphefumlo mnye, nicinga nto-nye;
3 ningenzi nanye into ngokweyelenqe, nangokozuko olulambathayo. Yithini ngokuthobeka kwentliziyo omnye ambalele omnye ekuthini nguyena wongamileyo kunaye.
4 Makangathi elowo axunele kwezakhe izinto zodwa, elowo makaxunele nakwezabanye.
5 Yibani nale ngcinga kuni, wayenayo kuye uKristu Yesu:
6 yena wathi, esebumeni bukaThixo, akathi ukulingana kwakhe oku noThixo kulixhoba;
7 usuke wazihluba, wathabatha ubume bomkhonzi, enziwe wafana nabantu;
8 wathi ngemo efunyenwe enjengomntu, wazithoba, waba ngolulamileyo, wada wesa ekufeni, ukufa ke kwasemnqamlezweni.
9 Kungoko athe uThixo wamphakamisa kakhulu, wamnika igama elingaphezu kwawo onke amagama;
10 ukuze ngegama likaYesu onke amadolo agobe, awabasemazulwini, nawabasemhlabeni, nawabaphantsi komhlaba;
11 zithi zonke iilwimi zixele ukuba uYesu Kristu uyiNkosi, kuze kuzukiswe uThixo uYise.
12 Ngoko ke, zintanda zam, njengokuba nahlala ninokuva, lusebenzeni nilufeze olwenu usindiso, ninokuzoyikela nokungcangcazela; ningangi nenjenjalo xa ndikhoyo kodwa, manibe kukhona nenjenjalo Xa ndingekhoyo.
13 Kuba nguThixo okusebenzayo Ngaphakathi kwenu ukuthanda oko, kwanokusebenza oko, ngenxa yenkolelo yakhe.
14 Izinto zonke zenzeni ningenakukrokra, ningenakuthandabuza,
15 ukuze nibe ngabangenakusoleka, abangenabuqhinga; nibe ngabantwana bakaThixo abangenakubekwa bala esazulwini sesizukulwana esigoso, esigwenxa; enithi phakathi kwabo nibonakale ninjengezikhanyiso ehlabathini, nibambelele elizwini lobomi;
16 nibe liqhayiya lam, nide nise kwimini kaKristu, ukuba andifumananga ndabaleka, kanjalo andifumananga ndabulaleka.
17 Ewe, nokuba ndiyathululwa ngokomnikelo phezu kombingelelo nombuso wokholo lwenu, ndiyavuya, ndivuyisana nani nonke.
18 Yithini ke ngokoko nani nivuye, nivuyisane nam.
19 Ke kaloku ndithembele eNkosini uYesu, ukuba ndonithumela uTimoti kamsinya, ukuze nam ndonwabe, ndakuzazi iindawo ezingani.
20 Kuba andinamntu wumbi, umphefumlo uvana nowam, owothi ayikhathalele ngokwenyaniso imicimbi engani.
21 Kuba bonke bafuna ezabo izinto, zingezizo ezikaYesu Kristu.
22 Ukucikideka ke kwakhe niyakwazi: ukuba wathi, njengomntwana kuyise, wakhonza kunye nam kuzo iindaba ezilungileyo.
23 Lowo ke ngoko ndithembe ukumthuma kwaoko, xa ndithe ndayiqonda imicimbi engam.
24 Ke ndikholose ngeNkosi, ukuba nam ngokwam ndoza kamsinya.
25 Kodwa ke ndibe kuyafuneka ukuba ndinithumele uEpafrodito, umzalwana wam osebenza nam, umphumi-mkhosi nam, umthunywa wenu ke, umlungiseleli wam kwiintswelo zam;
26 ekubeni ke ebenilangazelela nina nonke, edandatheka, ngenxa enokuba nevayo ukuba wayesifa.
27 Kuba okunene wayesifa, ephantse ukufa. Ke uThixo wamenzela inceba; akenzela yena yedwa, wenzela nam lo, ukuze ndingabi buhlungu, ndibuhlungu kade.
28 Kukhona ngoko ndimthuma ngokukhawuleza, ukuze nithi nakumbona nibuye nivuye, kuthi nokwam ukuba buhlungu kudambe.
29 Mamkeleni ke ngokwaseNkosini, ninovuyo lonke; nibabeke abo banjalo;
30 ngokuba, ngenxa yomsebenzi kaKristu, wada waphantsa ukufa, ebenza isichenge ubomi bakhe, ukuze enzelelele ukusilela kwenu ekundilungiseleleni.


text:
Uncedo Oluvela ‘KuThixo Wentuthuzelo’
UKUMKANI UDAVIDE wayeyindoda eyayibandezelekile yaye ‘ineengcamango eziphazamisayo.’ Sekunjalo akazange ayithandabuze into yokuba uMdali wethu usazi ngandlela zonke. Wabhala wathi, “Owu Yehova, undigocagocile, yaye uyandazi. Wena uyakwazi ukuhlala kwam nokuvuka kwam. Uziqwalasele iingcamango zam ukude. Kuba akukho lizwi elulwimini lwam, Kodwa, khangela! Owu Yehova, sele ukwazi konke.”—INdumiso 139:1, 2, 4, 23.
Nathi sinokuqiniseka ukuba uMdali wethu uyasiqonda yaye uyayazi imiphumo emibi enokubangelwa kukuxinezeleka kweengqondo nemizimba yethu engafezekanga. Uyamazi unobangela woxinezeleko kwanendlela yokumelana nalo phantsi kweemeko zale mihla. Ukongezelela ukwatyhile nendlela aza kuluphelisa ngayo uxinezeleko ngonaphakade. Akakho omnye umntu onokusinceda ngaphandle koThixo wethu onemfesane, ‘obomelezayo aze abavuselele abadakumbileyo.’—2 Korinte 7:6, iBhayibhile yesiXhosa yowe-1996.
Abantu abaxinezelekileyo basenokuzibuza ngendlela uThixo anokubanceda ngayo.
Ngaba uThixo ukude kwabo baxinezelekileyo?
UThixo usondele kubakhonzi bakhe abaxinezelekileyo ngendlela yokuba uhlala ‘nabatyumkileyo nabanomoya othobekileyo, evuselela umoya wabo bathobekileyo aze avuselele intliziyo yabo batyumkileyo.’ (Isaya 57:15) Kuyathuthuzela ukwazi ukuba, “uYehova usondele kwabo baphuke intliziyo; yaye abo bamoya utyumkileyo uyabasindisa.”—INdumiso 34:18.
UThixo unokubathuthuzela njani abo baxinezelekileyo?
Abanquli bakaThixo banokuthetha ‘nomphulaphuli wemithandazo’ nanini na befuna, yaye unokubanceda bamelane noxinezeleko kunye neemeko ezinzima. (INdumiso 65:2) IBhayibhile isibongoza ukuba siphalazele kuye yonke imbilini yethu, xa isithi: “Musani ukuxhalela nantoni na, kodwa ezintweni zonke zaziseni izibongozo zenu kuThixo ngomthandazo nesikhungo nombulelo; yaye uxolo lukaThixo olungaphaya kokuqonda luya kuzilinda iintliziyo zenu namandla enu engqondo ngoKristu Yesu.”—Filipi 4:6, 7.
Kuthekani ukuba ukuziva singoongantweni kusenza sicinge ukuba imithandazo yethu ayiphulaphulwa?
Uxinezeleko lunokusenza sicinge ukuba imigudu esiyenzayo yokukholisa uThixo ayanelanga. Kodwa uBawo wethu wasezulwini unovelwano ngeemvakalelo zethu ezibuthathaka “ekhumbula ukuba siluthuli.” (INdumiso 103:14) Nangona ‘iintliziyo zethu zisenokusigwebela isohlwayo, sinokuziqinisekisa ukuba uThixo mkhulu kunazo yaye uyazazi zonke izinto.’ (1 Yohane 3:19, 20) Ngoko ke, xa uthandaza unokucaphula iindinyana zeBhayibhile obuzifundile njengeNdumiso 9:9, 10; 10:12, 14, 17; neyama-25:17.
Kuthekani ukuba uxinezeleke kangangokuba akukwazi ukuyichaza indlela ovakalelwa ngayo?
Musa ukunikezela kuba nje uxinezeleko lukwenza ungakwazi nokuthetha! Qhubeka uthetha ‘noBawo onenceba noThixo wentuthuzelo yonke,’ usazi ukuba uyazazi iimvakalelo neemfuno zakho. (2 Korinte 1:3) UMaria ekuthethwe ngaye ekuqaleni kolu ngcelele lwamanqaku, uthi: “Maxa wambi xa ndididekile ndiye ndingazazi nokuba mandithandazele ntoni. Kodwa ndiyazi ukuba uThixo uyaqonda aze andincede.”
UThixo uyiphendula njani imithandazo yethu?
IBhayibhile ayitsho ukuba uThixo uza kuziphelisa ngoku zonke iingxaki zethu. Kodwa, uThixo usinika amandla okuba sizinyamezele ‘izinto zonke’—kuquka noxinezeleko. (Filipi 4:13) UMartina uthi: “Ukuqala kwam ukugula ngenxa yoxinezeleko, ndathandaza kuYehova ndimcela ukuba akhawuleze andiphilise ngenxa yokuba ndandicinga ukuba ndandingasakwazi ukunyamezela. Ngoku ndithandazela nje ukuba andiphe amandla suku ngalunye.”
IZibhalo ziyabomeleza ngokomoya yaye ziyabanceda abantu abaxinezelekileyo ukuba bamelane nako. USarah oneminyaka engama-35 exinezelekile uyakwazi ukubaluleka kokufunda iBhayibhile imihla ngemihla. Uthi: “Ndiluxabisa ngokwenene uncedo loogqirha. Ngaphezu koko ndiye ndayibona indlela ekubaluleke nekunceda ngayo ukufunda iLizwi likaThixo. Ndiye ndakwenza umkhwa ukulifunda.”
Uxinezeleko Luya Kuphela Ngonaphakade!
Ngoxa uYesu Kristu wayesemhlabeni wawabonakalisa amandla awayewanikwe nguThixo ngokuphilisa abo banezifo ezibuhlungu. UYesu wayezimisele ukubanceda abantu abagulayo. Ngapha koko, naye wayekhe akhathazeke. Ngobusuku obungaphambi kokuba afe kabuhlungu, “uKristu wanikela izikhungo kwanezibongozo kuLowo wayekwazi ukumsindisa ekufeni, esitsho ngezikhalo ezinamandla neenyembezi.” (Hebhere 5:7) Nangona kwakubuhlungu kakhulu oko kuYesu, ngoku siyangenelwa kuba “unako ukubanceda abo bavavanywayo.”—Hebhere 2:18; 1 Yohane 2:1, 2.
IBhayibhile ithi injongo kaThixo kukuba aziphelise zonke izinto ezibangela uxinezeleko. Uthembisa athi: “Ndidala amazulu amatsha nomhlaba omtsha; kwaye izinto zangaphambili aziyi kukhunjulwa, zinganyuki zithi qatha entliziyweni. Kodwa gcobani nize nivuye ngonaphakade koko ndikudalayo.” (Isaya 65:17, 18) “Amazulu amatsha,” uBukumkani bukaThixo, aya kubuyisela ‘umhlaba omtsha,’ ibutho labantu abalungileyo emhlabeni, emfezekweni emizimbeni, ngokweemvakalelo nangokomoya. Kuya kupheliswa konke ukugula ngonaphakade.
“Ndimemeze igama lakho, Yehova, ndisenzulwini yomhadi. Umele ulive ilizwi lam. Musa ukuyifihla indlebe yakho ekukhululekeni kwam, ekukhaleleni kwam uncedo. Usondele ngemini yokuqhubeka kwam ndikubiza. Uthe: ‘Musa ukoyika.’”—IZililo 3:55-57


text:
Ufake iinkcukacha zakho ziza kukukhusela ngamasela yesazisi. dr.fone toolkit - iOS Private Data Irabha uya scan ifowuni yakho ukuba iinkcukacha zabucala ze uvumele wena ukhethe izinto ukuze unaphakade.
Amafoto, imiyalezo, abafowunelwa, amanqaku, Safari bookmarks kunye nembali yakho call zezinye izinto isuswe. Idatha acinywe usebenzisa lo iOS Private Data Irabha andinakuze wachacha.
Yintoni isusa iPhone yakho? Ungasebenzisa esi sixhobo ukususa inkcazelo yabucala kwi iPhone yakho, kuquka iifoto, imiyalezo nezifakelo, abafowunelwa, ubize imbali, amanqaku, neekhalenda, izikhumbuzo kunye Safari amanqaku encwadi.
Simple, fast, kwaye olusebenzayo.
Idatha yakho ikhuselekile.
3 ezilula.
data wasuswa iphelile ngonaphakade.
inkqubo Exellent kunye Beautifull kunye importaint kakhulu.
UMarina, iOS
Ezigciniweyo The Day. Worth ubunzima yayo ngegolide. Enkosi.
Tyrone Williams, iPhone
imveliso Perfect usebenza enkulu ukuba iphone.
Stefano, iPhone
Kalula lizakucima yonke i data evela kwifowuni yakho. Kwaye akukho mntu unokuze lulama nokubonisela data yakho.
Buyisa abafowunelwa elahlekileyo okanye icinyiwe, imiyalezo, iifoto, okanye ezinye iifayili ukusuka iPhone, iPad, okanye iPod touch yakho.
Kumazwe angaphandle imiyalezo yakho Whatsapp yakho iPhone, iPad, iPod touch, isixhobo Android, okanye ikhompyutha ukwenza ukhuphelo.